recursal/SuperWikiNEXT-32B huggingface dataset:
**歲銀**，又叫**歲幣**，喺中國有兩個意思。第一就係地方政府每年向朝廷繳納既稅，第二就係朝廷每年向外族政權、鄰近國家繳納既財物。

以歲幣換和平
------

朝廷對外俾歲幣，其實係中國好多朝代既傳統維穩手段。

### 宋朝

最出名既就係宋朝，宋朝既國策就係「以歲幣換和平」，最早係俾遼國，後嚟就係西夏同埋金國。通常係宋朝同鄰國打仗，輸咗或者打到膠著狀態，朝廷用送「歲幣」既方法嚟換取鄰國稱臣，其實係俾錢買面子。

### 漢朝

不過宋朝唔係中國歷史上第一個向北方鄰國交歲幣既朝代。朝廷交歲幣，最早發生喺漢朝。漢高祖劉邦帶領30萬大軍北伐匈奴，不過居然俾匈奴圍困，劉邦要同匈奴妥協，每年將大量既絲綢、棉花、酒同埋糧食俾匈奴。漢朝向匈奴交歲幣既傳統，一直到第七位皇帝，漢武帝劉徹先至停止。不過只係停咗冇幾耐，喺漢光武帝年間，又向烏桓、鮮卑呢兩個東北政權繳交歲幣。

### 明朝

宋朝唔係最後一個向北方鄰國交歲幣既朝代。喺明朝，蒙古問題又再困擾朝廷，歲幣又再重新俾朝廷用嚟買和平，叫做「俺答封貢」。「俺答封貢」表面上係明朝冊封咗蒙古首領「俺答汗」，仲每年俾大量「歲賞」佢，實際上就係明朝每年向蒙古繳交歲幣。叫歲幣做「歲賞」，只係為咗面子，掩蓋真相，將個名改咗。去到崇禎年間，一年既「歲賞」多達360萬兩銀。
**鍾江海**（1916年—2000年10月2號）係香港同南洋嘅生意人，由於佢喺香港起過唔少樓，尤其集中起工廠大廈，所以有「工廈大王」嘅美譽。

生平
--

1916年，鍾江海喺福建安溪出世，早年佢老豆派佢去上海做生意，後來又去咗星架坡。到咗50年代，鍾江海嚟咗香港發展地產生意，當中代表作就係喺尖沙咀嘅總統酒店，重有同霍英東等人夾份起嘅星光行。當期時，鍾江海成日都拍住細佬鍾明輝一齊去投地起樓，佢哋又比較集中起工廈，所以鍾江海就有「工廈大王」嘅美譽。

到1980年代頭，香港嘅地產市道因為前途問題而變差，當時揸重貨嘅鍾江海同鍾明輝負債好多，而另一個細佬鍾正文更加牽涉入去佳寧案入面，結果三人被迫將凱聯酒店嘅股票押畀銀行同拋貨套現。到1983年，一直密密掃貨，以鍾輝煌為首嘅二房成功喺股東大會踢走鍾江海同鍾明輝，得到凱聯嘅控制權。經過呢一件事之後，鍾江海有一排去咗台灣，到1988年返嚟香港。而佢重有華廈置業一間上市公司，但發展步伐好慢。

鍾江海到2000年過身，享壽84歲。喺佢死後，大房及二房就開始爭身家，兩房人更加向對方大鬧粗口，最後二房打贏官司，繼續成為遺產信託執行人同鍾江海生前送畀二太秦蘭鳳嘅公司股權。

家族
--

鍾江海嘅老豆係鍾奕莊，佢係做珠寶學徒起家，後來長駐星架坡，喺當地有鴻福實業，阿媽係林配，鍾江海係兩人嘅嫡長子，鍾明輝、鍾正文係佢同父同母嘅親兄弟。

鍾江海有一妻一妾，大婆係林美，喺1977年2月過身；二房係秦蘭鳳。兩個老婆一共同佢生咗6個仔同10個女，其中一個女鍾寶珊就係前立法局議員梁錦濠嘅前妻，梁氏亦因為鍾江海同王德輝關係好好，繼而識到王氏，成為佢嘅契仔。

鍾江海個孫係電競公司老闆、香港網絡紅人鍾培生。

睇埋
--

* 華廈置業（鍾江海家族嘅上市公司）
* 怡華置業（鍾江海嘅地產公司）
* 益新置業（細佬鍾明輝嘅地產公司）
* 益大發展（細佬鍾正文嘅地產公司）

參考
--

1. ↑  〈凱聯酒店昨股東大會通過重新組織董事局 成員已由原來十八人減至十人 原任主席鍾江海由鍾輝煌代替〉. 《大公報》. 1983-07-01. p. 9.`{{cite news}}`: CS1 maint: url-status (link)
2. ↑  〈正室女兒爭產 昨庭上供稱 工廈大王晚年被繼室孤立 | 蘋果日報•聞庫〉. 《聞庫》. 2006-09-04. 喺2022-09-15搵到.
3. ↑  〈「工廈大王」爭產案 元配一房落敗 鍾江海繼室保逾億元資產 | 蘋果日報•聞庫〉. 《聞庫》. 2006-09-22. 喺2022-09-15搵到.
4. ↑  〈小甜甜契仔 賄選囚3年 - 香港文匯報〉. *paper.wenweipo.com*. 原著喺2011-02-18歸檔. 喺2022-09-15搵到.
座標: 22°31′37″N 114°06′54″E﻿ / ﻿22.527°N 114.115°E﻿ / 22.527; 114.115

羅湖
羅湖邊境禁區告示牌
沙嶺
1898年《展拓香港界址專條》附圖，羅湖（Lo-u）喺幅圖中間
**羅湖**（粵拼：lo4 wu4，英文：**Lo Wu**）係香港新界一笪地方，喺上水北面，貼住深圳邊界。自從1898年6月9號，大清同英國喺北京簽訂《展拓香港界址專條》後，羅湖就一分為二。深圳河北面嘅羅湖依家屬中國大陸管轄（今廣東深圳羅湖區），而深圳河南面嘅就屬於香港，依家由北區管理。

羅湖設有港鐵東鐵綫羅湖站。去中國大陸嘅旅客，可以喺車站落車後，通過香港嗰面嘅口岸，做完出境手續，先過深圳河上面嘅羅湖橋，去到深圳嘅聯檢大樓，再入境深圳。此外，1985到87年期間，政府為咗減輕紅磡同羅湖站嘅壓力，計劃喺新界西區建設落馬洲過境通道，通道喺1990年元旦假前已經完成。羅湖站出面嘅禁區雖然已經解封，不過嚮度出站嘅人一定要拎住禁區紙先過得。

羅湖附近有一個沙嶺墳場，嗰度以前係禁區，不過宜家已經解咗封。每逢清明節同重陽節，區外人士去拜山可以唔使申請禁區紙由羅湖站行過去。平時嘅話就要嚮上水站搭九巴73K線或者小巴59K去。

區議會議席分佈
-------

由於羅湖人口唔夠成為一個區議會選區，所以成日同隔離嘅河上鄉、古洞同雙魚河沿線等鄉村範圍劃為同一個選區。

| 年度/範圍 | 2000-2003 | 2004-2007 | 2008-2011 | 2012-2015 | 2016-2019 |
| --- | --- | --- | --- | --- | --- |
| 整個羅湖 | N08 上水鄉郊選區 | N11 上水鄉郊選區 |
廣州美萊醫療美容醫院
 **廣州美萊醫療美容醫院**（粵拼：gwong2 zau1 mei5 loi4 ji1 liu4 mei5 jung4 ji1 jyun2）
（英文：**Guangzhou Mylike Cosmetic Hospital**），又叫**廣州美萊醫療整形醫院**gwong2 zau1 mei5 loi4 ji1 liu4 zing2 jing4 ji1 jyun2，係中國廣東廣州嘅一間專門負責整容嘅私人醫院，喺2006年9月成立，最初喺白雲區三元里一帶搞，2011年8月搬到而家天河區林和西橫路222號。佢既係南方醫院屬下嘅技術合作醫院，又係第一間亞太國際整形美容修復基地。

事件
--

### 平民女仔整到好似鞏俐個樣而出名

2014年12月中旬，有位女仔向醫生透露，話想整容成好似明星鞏俐個樣噉。結果本院國際專家部向中、美、日、韓啲專家嚟建議揀微整形。結果經過差唔多1個鐘嘅精細設計同注射之後，變成同鞏俐99%似嘅樣。

### 中國大陸第五變性人誕生

內文：劉婷 (變性人)
喺浙江湖州嚟嘅男人——劉霆早喺2013年被診斷做變性病而按女性嘅生活方式做重喺湖州當地派出所提交變性申請重通過咗。2014年8月14號，醫院接收咗佢重做咗變性手術而變咗女仔，兼改名做劉婷，正因為呢個手術而引起中國大陸同國外媒體關注。劉婷變性手術成功後，成為中國大陸繼金星、劉炫怡、天倫兒、劉詩涵之後第五位從男變成女嘅變性人。劉婷出院半年後，喺變性成功記者會上話會發佈《我本佳人》小說同改編成電影，以及佢發明自己嘅專利口罩。

### 幫喺南韓整容失敗啲女仔做修復

自從中國大陸爆咗幾單去咗南韓整容失敗啲案例而引起社會關注之後，2015年3月19號，由衛計委負責搞嘅中國整形美容協會開咗「赴韓整形維權失敗案例」嘅通報會。話針對去南韓整形維權失敗啲患者，協會識喺中國大陸範圍入面，按區域搞嘅指定援助醫院而開展修復性嘅救助活動。呢間醫院嘅國際專家部由於接受過三位女仔喺南韓整容失敗情況之後，重幫佢搞返免費修復救助，重承諾會持續對喺南韓因整形失敗而毀容啲人提供修復救助。

### 鄭伊健出席過26城年度盛典

2015年11月30號，喺醫院搞嘅「伊見傾心 美動未萊」嘅26城年度盛典入面，男歌星鄭伊健嚟過呢度搞活動。當日重成立咗醫美新技術研究聯盟。

接待過嘅名人
------

* 鄭伊健：香港歌手。

註
-

1. ↑  美莱南方医院强强携手 升级打造华南医学美容第一院 互聯網檔案館嘅歸檔，歸檔日期2020年9月8號，. 361女性网 （2011-08-17）
2. ↑  美莱与南方医院牵手合作，开启中国医学美容3.0时代[*失咗效嘅鏈*] 西祠胡同
3. ↑  赴韩整形失败，广州美莱成立亚太国际整形美容修复基地 互聯網檔案館嘅歸檔，歸檔日期2015年6月7號，. 21CN （2014-11-20）
4. ↑  女子微整容成巩俐求助广州美莱 中國日報中文网 （2014-12-08）
5. ↑  〈全国道德模范刘霆昨宣布做变性手术：患有先天易性病〉. 观察者网. 2014年8月15日. 喺2015年4月9日搵到.
6. 1 2  〈从"刘霆"到"刘婷" 广州美莱韩国专家团队联手完成〉. 《網易》. 2015-04-16.`{{cite news}}`: CS1 maint: url-status (link)
7. ↑  Transsexual Liu Ting captivates China Susan's Place (2015-04-20)
8. ↑  拟指定医院提供修复救助[*失咗效嘅鏈*] 信息时报 （2015-03-25 D05版）
9. ↑  赴韩整形失败案例获重要通报 搜狐 （2015-03-20）
10. ↑  巨星郑伊健添力医美巨擘，广州美莱闪耀医美星河 互聯網檔案館嘅歸檔，歸檔日期2020年9月8號，. PCLADY医学美容 （2015-12-01）

出面網頁
----

* 广州美莱整形美容医院官网
**范莎莎**（英文：**Zaza Fan**，1997年12月2號—），係香港港台電視同埋香港電台第一台節目主持，佢亦係2019年度亞洲小姐競選季軍兼「最上鏡小姐」。

簡歷
--

范莎莎曾經喺英國同荷蘭留學，2019年參選亞洲小姐終於入圍，最後攞到季軍兼「最上鏡小姐」及「最具潛力主持獎」。之後加入亞洲心動娛樂，2022年轉投港台電視做節目主持。

由2023年1月2號起，佢亦加入香港電台第一台節目《開心日報》成為主持之一。

演出作品
----

### 大型活動

* 2023年12月9日：《共建美好社區大匯演》司儀
* 2023年2月2日：《香港電台癸卯兔年新春團拜》司儀

### 電台節目（香港電台第一台）

* 2023年：《開心日報》主持之一

### 電視節目（港台電視）

* 2022年：《港台體壇123》主持
* 2022年：《新時代奮鬥者》參加者

### 電視節目（ViuTV）

* 2022年：《尾二一屆口罩小姐選舉》50強參賽者

### 電視節目（無綫電視）

* 2022年：《CP訓練營》參加者
* 2023年：《不正常愛情研究所》第30集嘉賓

### 電視劇（ViuTV）

* 2023年：《心靈師》 飾 袁傲醫務所護士（第17集）

### 電影

* 未上畫：《掃毒3》

出面網頁
----

* 范莎莎嘅Instagram頁
* 范莎莎Facebook網頁
* 范莎莎微博網頁
* 范莎莎抖音網頁
新巴上八達通拍卡機
港鐵嘅八達通拍卡機
**八達通**（Octopus）係香港通用電子找數系統。八達通咭裏頭攝住原子晶片，增值後放響八達通機上高即可找數，堪稱「易過借火」。1997年9月1號八達通啟用，起初淨係巴士、地下鐵路等公共交通工具至用得，其後發展至各行各業，即如百貨公司、食肆、停車場之類，及後甚至愛嚟做學校、寫字樓與及住宅大廈通行咭。初頭要用增值機增值，後經改良連鋪頭收銀機都得，而家陣信用咭、銀行戶口自動過數、八達通App亦冇問題。

八達通係世界至早電子貨幣之一，其普及程度亦係首屈一指。統計數字顯示，截至2005年有1240萬張八達通用緊，而每日就錄得超過900萬次嘟咭紀錄。八達通公司藉此佳績享譽國際，後嚟重幫荷蘭同中國長沙興建當地電子過數系統。有消息指，八達通有意同深圳地鐵咭通用。

2021年，八達通做咗香港政府嘅消費券計劃嘅其中一個指定儲值支付工具。

歷史
--

香港地鐵公司1979年嗰時經已校好晒自動過數系統，當其時嘅車飛係一張磁力咭，分為單程飛同多程飛，後來多程飛被儲值飛取代。九廣鐵路則於1984年改用同類車飛，重嗌佢做通用儲值票。而去到1989年，通用儲值票經已應用到九巴、城巴，甚至乎公共交通之外嘅行業添，譬如快餐店同自助影相之類。

地鐵公司響1993年宣佈將會改用一種可以隔空感應過數嘅車飛。為咗令到多啲市民受落，地鐵公司同九廣鐵路公司、摟埋城巴、九巴同油蔴地小輪於1994年成立聯俊達有限公司（2002年1月改名做八達通卡有限公司）。之不過當其時港島公共交通龍頭大佬中巴就唔肯參與。

歷經三年試用，八達通卒之響1997年9月1號正式啟用，其後短短3個月就賣出超過300萬張八達通。八達通起初淨係可以愛嚟搭聯俊達旗下五間公司嘅車，之但係到咗1999年，八達通開始應用於其他行業，同年推出自動增值服務及八達通手錶。2000年，金管局派發牌照畀各大商舖，廢除八達通非交通類業務不得多過15%嘅不平等條例。2001年1月，啱啱宣佈放棄經營渡輪事業嘅油麻地小輪簽署新股東同意書，同意將股份讓畀新世界第一巴士同埋新世界第一渡輪。同年八達通公司消滅赤字，開始賺錢。

2003年6月29號，香港政府決定將全港18,000個泊車位改用八達通咪錶。呢次大換血行動響2004年11月21號搞掂。與此同時，好多政府公共設施都開始改用八達通找數。2003年11月，八達通公司同荷蘭簽署一張1.2億歐羅嘅合約，幫荷蘭搞隔空嘟咭找數系統，一統荷蘭七國咁亂（NS、RET、GVB及HTM）嘅公共交通。

2005年11月，推出「八達通日日賞」優惠計劃。申請此計劃之人士，響指定商舖（包括惠康、UA院線同麥當勞等）買嘢，無論用任何方式（八達通、現金抑或信用咭）找數，即可幫八達通咭積分，儲夠積分可換購禮品。

其它用途
----

警方用八達通可以查到卡主去過邊，有幫助破案，例如徐步高案。

出面網頁
----

* 八達通官方網站
* 八達通日日賞官方網站

| * 睇
* 傾
* 改
港鐵交通服務 |
| --- |
| 重型同中型鐵路系統 | 

|  |  |
| --- | --- |
| 營運緊 | 觀塘綫 · 荃灣綫 · 港島綫 · 東涌綫 · 機場快綫 · 將軍澳綫 · 迪士尼綫 · 屯馬綫 · 東鐵綫 · 南港島綫 |
| 建議緊 | 屯門南延綫 · 南港島綫西段 · 北港島綫 · 北環綫 |

 |
| 輕型鐵路系統 | 輕鐵（505綫 · 507綫 · 610綫 · 614綫 · 614P綫 · 615綫 · 615P綫 · 705綫 · 706綫 · 751綫 · 751P綫 · 761P綫） |
| 城際鐵路 | 城際客運服務（廣九直通車 · 京九直通車 · 滬九直通車） ·  廣深港高速鐵路（香港段） |
| 接駁巴士服務 | 港鐵巴士 · 港鐵接駁巴士 · 機場快綫穿梭巴士 |
| 其他交通服務 | 香港國際機場旅客捷運系統 · 八達通收費系統 |
| 附屬公司同埋其他服務，請睇港鐵同埋香港鐵路有限公司 |

| * 睇
* 傾
* 改
嶺南通 |
| --- |
| 廣東 | 
* 羊城通（廣州）
* 深圳通（深圳）
* 珠海公交通（珠海）
* 汕頭通（汕頭）
* 廣佛通（佛山）
* 韶州通（韶關）
* 湛江通（湛江）
* 肇慶通（肇慶）
* 五邑通（江門）
* 茂名通（茂名）
* 惠州通（惠州）
* 嘉應通（梅州）
* 紅海通（汕尾）
* 河源通（河源）
* 漠江通（陽江）
* 廣達通（清遠）
* 東莞通（東莞）
* 中山通（中山）
* 潮州通（潮州）
* 榕江通（揭陽）
* 雲浮通（雲浮）

 |
| 境外 | 
* 嶺南通·八達通（香港）
* 嶺南通·澳門通（澳門）
* 一通粵新（星加坡）

 |
日本人過聖誕節，可以追溯到16世紀基督教漂洋過海傳到咗日本，之後慢慢形成非常獨特嘅日式聖誕文化，例如係食肯德基。

起源
--

雖然當時政府唔容許人信奉基督教，但係有啲知識分子們，會私下聚集慶祝聖誕節。到咗明治時代後半，慶祝聖誕節嘅習俗就開始蔓延起來。去到日俄戰爭（1904-1905）嘅勝利戰勝，日本社會風氣一變，唔係基督徒的日本普通民眾，亦開始慶祝聖誕節[*侵犯版權？*]。

食肯德基嘅文化
-------

喺基督教國家，聖誕節係食火雞，但來到日本就變咗食炸雞。喺日文入面「聖誕節」（クリスマス）同「炸雞」（フライドチキン），好容易令人聯想到日文嘅KFC（ケンタッキー）。另外，一啲喺日本嘅美國人，聖誕節搵唔到火雞，就會用肯德基嘅炸雞做替代品，呢種風氣越來越濃，肯德基喺日本就成為聖誕嘅主角。每年聖誕節前，唔單止要提前預約炸雞桶，平安夜仲要去排隊先買得到。而呢種文化，亦同時帶旺咗好多其他喺日本嘅炸雞店。

參考
--

1. 1 2 3  〈【深度日本】日式聖誕節為何與眾不同？緣由大揭秘！〉. *All About Japan* (臺灣中文). 喺2021-12-26搵到.
2. 1 2  Storm.mg (2020-12-24). 〈肯德基和不二家開創的慶祝習慣！為什麼日本人聖誕節一定要吃炸雞和草莓蛋糕？-風傳媒〉. *www.storm.mg* (臺灣中文). 喺2021-12-26搵到.
水銀
**水銀**（粵拼：seoi2 ngan4，**Mercury**；**Quick silver**），又叫做**汞**（粵拼：Hung3）、**銾**，係元素一種，原子序號80。佢符號係 Hg，來自拉丁化嘅希臘文 hydrargyrum。佢質重有毒，屬於過渡金屬。汞響室溫之下係液體。人用汞來做溫度計、氣壓計，同其他科學架生。水銀可以由朱砂度提煉出來。

特性
--

水銀嘅導熱性能差，但係導電性能良好。

水銀好容易同大部分金屬形成合金，包括金銀，但係唔包括鐵。呢啲合金可以叫做汞合金（或汞齊）。

汞有恆定嘅體積膨脹繫數，佢嘅金屬活躍性低於鋅同鎘，而且唔可以喺酸溶液中置換出氫。一般汞化合物嘅化合價係+1或者+2，+3價嘅汞化合物係好少有嘅。

商業上有關汞嘅交易，通常以一個「燒杯」嘅容量做單位，大約重34.5千克。

用法
--

水銀多數用喺工業、化學、製造藥，亦都喺電子同埋電器產品用到。水銀用喺溫度計裏面，尤其係高溫個隻。除此之外，水銀重可以用喺：

* 將金由礦物內分解出嚟，因此成日俾人用喺金礦。
* 重可以用喺氣壓計同埋擴散泵呢啲儀器。
* 水銀嘅三相點係 -38.8344℃，即係變成固體或者氣體嘅臨界點。
* 水銀蒸氣用喺水銀蒸氣燈。

其它用途：水銀開關、殺蟲劑、牙醫用嘅汞齊、生產氯同埋氫氧化鉀嘅過程裏面、防腐劑、喺一啲電解設備裏面做電極、電池同埋催化劑。好耐之前，鏡嘅反光面用水銀同錫合金造。

同位素
---

汞有七種穩定嘅同位素，其中最豐富嘅係Hg-202（26.86%），壽命長啲嘅放射性同位素有Hg-194（半衰期444年）同埋Hg-203（半衰期46.612日），其他放射性同位素嘅半衰期都細過一日。


維基同享有多媒體嘅嘢：  
 **水銀**

元素週期表 

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | 1 | 2 |   | 3 |   | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H氫 |   | He氦 |
| 2 | Li鋰 | Be鈹 |   | B硼 | C碳 | N氮 | O氧 | F氟 | Ne氖 |
| 3 | Na鈉 | Mg鎂 |   | Al鋁 | Si矽 | P磷 | S硫 | Cl氯 | Ar氬 |
| 4 | K鉀 | Ca鈣 |   | Sc鈧 |   | Ti鈦 | V釩 | Cr鉻 | Mn錳 | Fe鐵 | Co鈷 | Ni鎳 | Cu銅 | Zn鋅 | Ga鎵 | Ge鍺 | As砷 | Se硒 | Br溴 | Kr氪 |
| 5 | Rb銣 | Sr鍶 |   | Y釔 |   | Zr鋯 | Nb鈮 | Mo鉬 | Tc鎝 | Ru釕 | Rh銠 | Pd鈀 | Ag銀 | Cd鎘 | In銦 | Sn錫 | Sb銻 | Te碲 | I碘 | Xe氙 |
| 6 | Cs銫 | Ba鋇 |   | La鑭 | Ce鈰 | Pr鐠 | Nd釹 | Pm鉕 | Sm釤 | Eu銪 | Gd釓 | Tb鋱 | Dy鏑 | Ho鈥 | Er鉺 | Tm銩 | Yb鐿 | Lu鑥 | Hf鉿 | Ta鉭 | W鎢 | Re錸 | Os鋨 | Ir銥 | Pt鉑 | Au金 | Hg汞 | Tl鉈 | Pb鉛 | Bi鉍 | Po釙 | At砹 | Rn氡 |
| 7 | Fr鈁 | Ra鐳 |   | Ac錒 | Th釷 | Pa鏷 | U鈾 | Np錼 | Pu鈈 | Am鋂 | Cm鋦 | Bk鉳 | Cf鉲 | Es鑀 | Fm鐨 | Md鍆 | No鍩 | Lr鐒 | Rf鑪 | Db𨧀 | Sg𨭎 | Bh𨨏 | Hs𨭆 | Mt䥑 | Ds鐽 | Rg錀 | Cn鎶 | Nh鉨 | Fl鈇 | Mc鏌 | Lv鉝 | Ts鿬 | Og鿫 |
| 8 | Uue119 | Ubn120 | \* | Ute139 | Uqn140 | Uqu141 | Uqb142 | Uqt143 | Uqq144 | Uqp145 | Uqh146 | Uqs147 | Uqo148 | Uqe149 | Upn150 | Upu151 | Upb152 | Upt153 |

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | \* | Ubu121 | Ubb122 | Ubt123 | Ubq124 | Ubp125 | Ubh126 | Ubs127 | Ubo128 | Ube129 | Utn130 | Utu131 | Utb132 | Utt133 | Utq134 | Utp135 | Uth136 | Uts137 | Uto138 |

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 鹼金屬 | 鹼土金屬 | 鑭系元素 | 錒系元素 | 過渡金屬 | 主族金屬 | 類金屬 | 非金屬 | 鹵素 | 惰性氣體 | 化學特性未知 | 預料元素 |
胡耀邦，1989年
年輕嘅胡耀邦
**胡耀邦**（1915年11月20號—1989年4月15號）曾經係中國共產黨嘅領導人之一，做過中共中央主席同埋中共中央總書記。

1962至1963年，胡耀邦曾經下放到湖南湘潭縣農村。1987年，被指「反資產階級自由化無出盡力」總書記唔再做，但政治局委員就做到1989年。1989年4月8號，佢喺中共中央政治局開緊會期間心臟病發，送院之後雖然過咗危險期病情穩定，但喺4月15號朝早七點三十五分，因為急性心肌梗塞救唔返，年七十三。

胡耀邦死後，北京好多學生悼念佢，運動越搞越大，演變成八九民運。

| * 睇
* 傾
* 改
中國共產黨最高負責人（總書記同埋主席） |
| --- |
| 中央局書記（1921－1922） | 陳獨秀 | 中國共產黨黨旗 |
| 中央執行委員會委員長（1922－1925） | 陳獨秀 |
| 中央委員會總書記（1925－1943） | 陳獨秀 → 瞿秋白（代） → 向忠發 → 王明（代） → 博古 → 張聞天 |
| 中央政治局主席（1943－1956） | 毛澤東（兼任中央書記處主席） |
| 中央委員會主席（1945－1982） | 毛澤東 → 華國鋒 → 胡耀邦 |
| 中央委員會總書記（1982－） | 胡耀邦 → 趙紫陽 → 江澤民 → 胡錦濤 → 習近平 |
| 注：中國共產黨最高負責人個名經歷多次改變，詳見「中共中央主要負責人」。 |
香港會議展覽中心
香港會議展覽中心（夜景）
**香港會議展覽中心**（英文：**Hong Kong Convention and Exhibition Centre**，粵拼：hoeng1 gong2 wui6 zin2 laam5 zung3 sam1，縮寫：**HKCEC**），簡稱**會展**，係香港一座用來開會同展覽嘅地方，嚮香港島灣仔北岸邊，嚮1988年11月開幕，屬香港貿易發展局，由香港會議展覽中心（管理）有限公司（新創建集團全資附屬機構）管理。

喺會展搞嘅活動唔單止有維多利亞港景色襯托，更因為佢鄰近市中心嘅位置畀到參與活動嘅人士近距離感受國際大都會嘅魅力。會展中心鄰近兩間五星級酒店，包括君悅酒店同萬麗海景酒店，同區內亦有接近六千間酒店客房，所以令旅客來往會展好方便。

工程結構
----

香港會議展覽中心係香港第一個為會議同埋展覽而起嘅場地。另外，香港會議展覽中心係分唔同時期去擴建，所以每次擴建都冇為之前嗰一期工程嚟考慮。

### 第一期

會展第1期於1988年11月25號喺灣仔海旁建成。當時會展向海嗰一面嘅玻璃幕牆係全世界面積最大。

### 第二期

第二期
1994年至1997年，會展耗資48億港元進行第2期擴建，嚮維多利亞港上一個面積6.5公頃嘅人工島起會展新翼，建築面積因而加倍。會展新翼屋頂以4萬平方呎嘅鋁合金造成，形狀似一隻飛鳥。1、2期會展之間以1條110米，橫跨海面嘅架空行人道連接。會展新翼有30米高玻璃幕牆、重有新設嘅180度海景嘅會議前廳；同埋可以容納4,300人進行大型會議嘅大禮堂。

會展新翼向海一面對開係金紫荊廣場，放有象徵香港主權移交嘅金紫荊雕像，亦係每日舉行升旗儀式嘅地方。

### 第二期擴建工程

第二期擴建工程
第二期擴建工程
第二期擴建工程
為應付日後需求，會展喺2006年開始將第一期同第二期之間擴建，提供額外19,400平方米展覽場地。因為受到灣仔發展計劃第2期受阻嘅關係，擴建部分並冇填海，而係以反傳統由上而下「倒吊」式興建，重要用相等於興建中環國金二期嘅2.8萬噸鋼鐵以確保負重；由於工程唔可以影響會展日常運作，所以要整條臨時天橋連接一期同二期。

新翼展覽廳1A-1E被擴建後係會展入面最大嘅展館，佔地19,890平方米。新翼嘅展覽廳二、舊翼展覽廳五同中庭擴建嘅部份合併為展覽廳3，展覽廳3B-3E佔地14,982平方米，展覽廳3F-3G佔地8,917平方米。新翼嘅展覽廳三、舊翼展覽廳七同中庭擴建部份合併為展覽廳5，展覽廳5BC、5D、5E、5F-5G全部佔地23,582平方米。由2008年8月6號至2008年9月14號連接新翼舊翼嘅室內行人通道因擴建工程關係暫停開放。擴建工程現已完成，並已於2009年4月10號啟用。

各展覽廳重新命名如下：

| 舊名 | 新名 |
| --- | --- |
| 展覽廳 1A | 展覽廳 1A |
| 展覽廳 1B | 展覽廳 1B |
| 展覽廳 1C | 展覽廳 1C |
| 展覽廳 1（新擴建部份） | 展覽廳 1D |
| 展覽廳 1（新擴建部份） | 展覽廳 1E |
| 展覽廳 2A | 展覽廳 3B |
| 展覽廳 2B | 展覽廳 3C |
| 展覽廳 2（新擴建部份） | 展覽廳 3D |
| 展覽廳 2（新擴建部份） | 展覽廳 3E |
| 展覽廳 5B | 展覽廳 3F |
| 展覽廳 5A | 展覽廳 3G |
| 展覽廳 3 | 展覽廳 5BC |
| 展覽廳 3（新擴建部份） | 展覽廳 5D |
| 展覽廳 3（新擴建部份） | 展覽廳 5E |
| 展覽廳 7B | 展覽廳 5F |
| 展覽廳 7A | 展覽廳 5G |
| 會議室 201-212 | 會議室 N101-112 |
| 會議室 301-312 | 會議室 N201-212 |
| 會議室 401-410 | 會議室 S221-230 |
| 會議室 601-610 | 會議室 S421-430 |

設施
--

香港會議展覽中心主要嘅設施包括有：

* 16個展覽廳，總面積66,000平方米
* 3個會議廳，總面積1,819平方米
* 1個世界級會議廳前廳，面積1,740平方米
* 1個世界級大會堂前廳，面積2,094平方米
* 1個世界級大會堂，面積3,880平方米
* 1個演講廳前廳，面積457平方米
* 2個演講廳，面積800平方米，座位大概1,000個
* 45個會議室
* 7間各式中西餐廳
* 商場、銀行、商務中心等相關設施
* 一間五星級酒店（萬麗海景酒店），有805間房
* 一間五星級酒店（香港君悅酒店），有549間房
* 一棟甲級辦公大樓
* 有兩個停車場，一共有1300個車位
* 一個車輛調節區

定期嘅會議、展覽同活動
-----------

* 香港書展
* 香港動漫節
* 國際現代化中醫藥及健康產品展覽會
* 香港美食博覽
* 香港電腦通訊節
* 亞洲遊戲展
* 冬日美食嘉年華
* 新城國語力頒獎典禮
* 新城勁爆頒獎典禮
* RoadShow至尊音樂頒獎禮
* 香港家庭用品展（只限業內人士）
* 香港禮品及贈品展（只限業內人士）
* 中小企國際推廣博覽
* 香港國際茶展

交通配套
----

港鐵

* 港島綫灣仔站A5出口，行6-10分鐘。
* 東鐵綫會展站B3出口，行3分鐘。

睇埋
--

* 香港展覽一覽
* 亞洲國際博覽館
* 香港國際展貿中心

出面網頁
----


維基同享有多媒體嘅嘢：  
**香港會議展覽中心**

* 香港會議展覽中心
* 香港貿易發展局

座標: 22°17′1.18″N 114°10′22.25″E﻿ / ﻿22.2836611°N 114.1728472°E﻿ / 22.2836611; 114.1728472

|  |  |
| --- | --- |
| 權威控制 | 
* WorldCat
* VIAF: 305197181
* LCCN: n2013054850

 |
《**我哋**》（***Мы***）係俄羅斯作家葉夫根尼扎米亞京創作嘅反烏托邦科幻小說，故事既背景係未來極權社會。1920-1921年發表。佢同《一九八四》、《美麗新世界》並列做「三大反烏托邦小說」。

背景
--

我哋既背景設定喺未來，小說用第一人稱自述既形式展開，主角叫做「D-503」（俄文：Д-503）。「D-503」住喺「聯眾國」（英文版譯做：The One State），係一個太空船工程師，係「積分號」（英文版譯做：INTEGRAL）既設計師。「聯眾國」係一個幾乎完全係用玻璃起既城市國家，呢個結構方便政府大規模監視居民既一切活動，所有人都用一個號碼代表自己，就好似一間大型既全景玻璃監獄。生活喺嗰度既人就生活喺泰勒（F. W. Taylor）式既科學管理之下（註：F. W. Taylor喺美國機械工程師兼管理學家，係The Principles of Scientific Management既作者，喺現代工廠管理既始祖），所有人步調一致，都著住制服。社會既運作，嚴格按照預設既邏輯同理性運行，所有個人行為都係基於國家設定既公式同方程式既邏輯。

情節
--

「聯眾國」征服咗整個世界之後既幾百年，起緊太空船 「積分號」去侵略同征服外星。太空船既總工程師 D-503 開始寫日記。

同「聯眾國」 既所有其他居民一樣，D-503 住喺一棟玻璃屋裏面，受到秘密警察同埋國安單位既嚴密監視。 D-503 既情人 O-90 俾「聯眾國」 安排喺某啲夜晚去探視佢。O-90 因為俾系統認為太矮，唔可以生BB，所以對自己既生活狀況深感悲痛。 O-90 既另一個情人 R-13， R-13 係詩人，亦都係 D-503 喺最好既朋友，佢喺俾獨裁政府公開處決既時候朗誦自己既詩。

喺同 O-90 進行指定既散步既時候，D-503 遇到一個叫 I-330 既女人。 I-330 食煙、飲酒，並且係無申請到非涉及感情既性探訪（sex visit）之下，無恥咁同 D-503 調情； 根據「聯眾國」 既法律，無預先申請既性活動係非法既。

D-503 對  I-330 既引誘，既排斥又著迷，佢努力咁去克服 I-330 對佢既吸引力。 I-330 邀請佢參觀古屋，呢間古屋係「聯眾國」 唯一既一間除了窗之外，其他地方都唔透明既建築物。 所有喺城市周圍挖掘出嚟，有美學同歷史意義既嘢，都係存放喺呢度。I-330 向 D-503 講，佢同一個密謀推翻「聯眾國」既組織（Mephi）有關。 I-330 仲帶咗 D-503 穿過古屋裡面既秘密隧道，出咗環繞城邦既綠牆外面既世界。 喺嗰度，D-503 遇到咗外部世界既居民：佢哋係身披動物毛皮既人類。 Mephi 既目標係摧毀綠牆，等「聯眾國」既居民同外界可以重新團結。

雖然最近佢哋兩個之間出現咗啲感情裂痕，O-90 仍然想同 D-503 非法生BB。 D-503 開始時唔肯，不過 O-90 應承會依法將BB交俾「聯眾國」 撫養，D-503 終於答應咗。 喺懷孕期間，O-90 意識到佢無辦法忍受到同BB分離。 係 D-503 既要求之下，I-330 安排 O-90 偷渡到綠牆外。

喺最後一篇日記嗰度，D-503 冷漠咁講述咗佢俾人夾硬綁喺枱上面，接受咗「大行動」。「大行動」係一個發動「聯眾國」居民既政治運動，目的係防止可能發生既騷亂，將有可能危害「聯眾國」統治既人做思想改造，消除想像力同情感，令佢哋變成「可靠」既「人形拖拉機」，為「聯眾國」服務。呢次「大行動」之後，D-503 自願咁向「聯眾國」獨裁者「恩人」（Benefactor）講咗 Mephi 既內部運作情況。 令D-503 表示驚訝既係，即使用咗酷刑， I-330 都唔肯舉報戰友。 不過最終，I-330 同其他被捕人士，依然俾「恩人」處死。

Mephi 既起義積聚力量； 部分既綠牆區域俾佢哋摧毀咗，鳥類重新喺城市裡面出現，啲人開始敢做出反叛行為。 雖然 D-503表示希望「恩人」恢復「理性」，但係小說既結尾係「聯眾國」受到質疑。 I-330 既座右銘係，就好似無最大既數字咁樣，無可能有最終既革命。
**陳奕迅澳門演唱會事件**係指香港歌手陳奕迅響2023年10月14號喺澳門金光綜藝館舉行緊《陳奕迅 FEAR AND DREAMS 世界巡迴演唱會》嗰陣發生嘅一單嘢。當其時喺演唱會嘅互動環節入面，陳奕迅講講下粵語，失驚無神有臺下觀眾大嗌叫佢「講國語」同埋「講普通話」，陳奕迅聽到之後吽嗮噉睥住觀眾席靜咗幾秒，跟住噏咗句泰文，然後又話「I love speaking whatever the way and language I want（我鍾意講乜就講乜）」，全場即時拍嗮手掌。佢之後再用普通話嚟話返嗰位觀眾轉頭，話「你可以講『麻煩你說國語（唔該你講國語）』噉就比較好聽啲，但你而家係（大大聲噉）『講國語！』。我唔係唔識講國語，我可以講國語，講得好流利都得，你可以要求『多謝、請、麻煩你』」，陳奕迅之後又轉用廣東話話「No no no, don’t get me wrong。有人如果話「Speak English!」我都會嗌佢「Shut up」，其實你聽唔明咪算囉」。跟住又話「即係David Bowie（大衛寶兒）喺度，唔通我又『講國語』呀？『講廣東話』咁呀？奇怪呀真係。我塞返耳塞算喇，我唔理你呀，你唔郁都得㗎，我就自己郁喇，Bye-bye」。

呢段對話畀人影低咗兼且蒲（po1）咗上唔同平臺，更加響微博度瘋傳，對於陳奕迅畀人命令講國語，好多網民都力撐佢，尤其係港澳地區同埋廣東廣西甚至海外講粵語嘅人，都覺得既然香港同澳門都係以講粵語為主嘅城市，噉佢身為香港歌手響澳門場講廣東話都極之合理，但同時亦有北方網民批評話佢唔講普通話即係唔愛國。

後續
--

10月19號，陳奕迅宣佈因為身體唔舒服，之後嘅澳門站演唱會要延期，畀外界估可能同呢單嘢有啦掕。

11月13號，陳奕迅響澳門威尼斯人酒店舉辦新專輯發布會，之後接受傳媒訪問、講返呢單嘢嗰陣，首度開腔回應，而且仲用先後用普通話同廣東話耍冧：「**係我做得唔好嘅**……應該做嘅嘢就係，演繹好首歌，我自己太執著啫，其實取決於我嘅心態，我覺得其實我做得唔啱，其實咪辜負咗啲觀眾，係我係我唔啱」。呢個舉動就畀人質疑可能係想氹返掂啲大陸觀眾唔好倒自己米。

類似事件
----

喺呢單嘢響網上揚咗之後，再有唔同嘅香港明星都畀大陸人要求「講國語」，例如黎明同埋張學友。

參攷
--

1. ↑  〈陳奕迅澳門演唱會竟被命令講國語　即場回應：你聽唔明咪算囉〉 (香港中文). 香港01. 2023年10月14號.
2. ↑  〈陳奕迅開騷拒被命令講國語　觀眾力撐拍掌歡呼〉 (香港中文). on.cc東網. 2023年10月14號.
3. ↑  〈澳門演唱會黑面串無禮觀眾 陳奕迅拒被命令「講國語」〉 (澳門中文). 澳門力報. 2023年10月15號.
4. ↑  〈陳奕迅澳門開唱廣東話互動被嗆「講國語」 怒回「聽不懂就算了」〉 (臺灣中文). YAHOO!新聞. 2023年10月18號.
5. ↑  〈澳門個唱被要求講國語 陳奕迅︰是我做得不對〉. YAHOO!新聞. 2023年11月7號.
6. ↑  〈澳門演唱會被要求「講普通話」　陳奕迅雙語致歉：是我做得不對〉 (中文). 自由亞洲電台. 2023年11月6號.
7. ↑  〈黎明演唱會｜再被歌迷要求講國語　15字回應贏盡掌聲難怪係金句王〉 (香港中文). 香港01. 2023年11月21號.
8. ↑  〈張學友香港開唱！被中國歌迷要求「講國語」霸氣回應〉 (臺灣中文). YAHOO!新聞. 2023年12月25號.
提奧迪華肯北邊嘅月亮金字塔
Map地圖
 **提奧迪華肯**（粵拼：tai4 ou3 dik6 waa4 hang2）
（西班牙文：**Teotihuacán**，西班牙文讀音：[teotiwa'kan] ( 聽)），又譯**迪奧狄華肯**dik6 ou3 dik6 waa4 hang2，係墨西哥地區嘅古代文明，大概從前200年開始，750年滅亡，遺跡喺墨西哥城東北邊40km以外嘅墨西哥谷（英文：Valley of Mexico）入面。佢既有「眾神之城」嘅稱呼，又係世界七大奇跡之一。1987年被列入世界文化遺產。入面有好多座平頂金字塔，最出名嘅中美洲金字塔（英文：Mesoamerican pyramids）同埋月亮金字塔（西班牙文：Pirámide de la Luna）就喺呢個遺跡入面。

註
-


維基同享有多媒體嘅嘢：  
**Teotihuacán**

1. ↑  提奧迪華肯:西元五百年中美洲最大城市 彰化縣公共圖書館圖書查詢系統
2. ↑  西元五百年中美洲最大城市:提奧迪華肯[*失咗效嘅鏈*] 卓眾圖書管理系統
3. ↑  迪奧狄華肯文明（Teotihuacan） 發現新大陸
4. ↑  "Teotihuacan". *Heilbrunn Timeline of Art History*. Department of Arts of Africa, Oceania, and the Americas, The Metropolitan Museum of Art.
5. ↑  Teotihuacan, Mexico 互聯網檔案館嘅歸檔，歸檔日期2016年6月8號，. 7 WONDERS
6. ↑  Zona Arqueologica Teotihuacan tripadvisor
7. ↑  Pre-Hispanic City of Teotihuacan UNESCO World Heritage Centre

|  |  |
| --- | --- |
| 權威控制 | 
* GND: 4314185-7
* NKC: ge493171

 |

座標: 19°41′33″N 98°50′38″W﻿ / ﻿19.69250°N 98.84389°W﻿ / 19.69250; -98.84389
**七出之條**，又叫**七出**、**七去**、**七棄**，係唐人婚俗古禮，係七種丈夫可以休妻嘅理由。七個理由包括無仔、勾佬、唔孝敬家公家婆、講事非、私下拎夫家嘢畀人、妒忌、惡疾。呢種古禮，唐時轉成法律，而到民國時廢咗。

古時女子嫁入夫家，就以夫家為家，亦以當家公家婆就係父母。由外邊嫁入夫家嘅婦人，凡事要以夫家為中心，所以七出目的，凡係會影響家族嘅事，就有道理迫婦人做棄婦。之不過另一方面睇，七出亦規定咗只有呢啲情況先可以休妻，唔可以隨便棄妻，因為舊時一般棄婦下場十分棲涼，會影響社會。

七出之外，亦有**三不去**。即係有三種情況，不得休妻。一、已經無得返娘家。二、同老爺奶奶守過喪三年。三、貧賤之時娶妻，富貴後唔可以拋棄，亦即糟糠之妻不可棄。

兩者合稱**七出三不去**。

史
-

漢時最先見七去之名。《大戴禮記》嘅《本命》篇：「婦有七去：不順父母，去；無子，去；淫，去；妒，去；有惡疾，去；多言，去；竊盜，去。」呢度父母係指家公家婆。

唐時七出正式成律，規定休妻要有特定條件。《儀禮疏》有寫：「無子，一也；淫佚，二也；不事舅姑，三也；口舌，四也；盜竊，五也；妒忌，六也；惡疾，七也」。次序有所改動。呢度舅姑係家公家婆咁。

大清時又改成「無子、不事舅姑、淫僻、嫉妒、惡疾、多言舌、盜竊」。

參攷
--

* 〈七出之條〉.
想搵一種電腦檔案格式嘅話，請睇「**BMP**」。
點陣圖嘅例
**點陣圖**（粵拼：dim2 zan6 tou4；英文：**raster image**）係 2D 電腦圖像一種，指根據某種座標系統（通常係笛卡兒坐標系統）嘅整數座標，將圖切割成若干叫做像素（pixel）嘅細等份，而每粒像素嘅顏色會透過某種數學模型（通常叫色彩模式）以數值形式表示；原理類似用原粒嘅紙皮石好整齊咁砌一幅壁畫出來。

點陣圖嘅精細度叫解像度。解像度愈高，幅圖就會愈精細，但同時亦都需要嘥更多嘅記憶體嚟保存。廿一世紀嘅電腦經已先進到幅幅圖像都閒閒地都有過 1,000,000 粒像素，用佢哋整嘅圖像就噉用肉眼睇望落好似冇點點噉，但係無論一幅電腦圖像幾精細都好，如果靠得夠近，係可以睇到佢由一點點組成嘅。

例
-

舉個例說明，喺用紅綠藍色彩模式（RGB model）將一幅圖存入去佢嘅記憶體嗰陣，如果用24位元表示一個像素（每種原色用8位元），部電腦會記住「[[207, 229, 78], [141, 159, 138], [146, 109, 81], ...]」噉嘅一系列數字，每組數字有三個數，每個最細係 0 最大係 255，第一個數代表嗰一點有幾多紅（R），第二個數代表嗰一點有幾多綠（G），而第三個數代表嗰一點有幾多藍（B），而成串嘢當中有 {\displaystyle n} 組「每組三個數」嘅數－{\displaystyle n} 就係幅圖嘅像素；最後形成一個矩陣，令到部電腦可以記住幅圖嘅樣。

混疊
--

因為點陣圖係由一點點組成，喺解像度夠低嘅情況之下（點先叫做低係要睇情況，冇一定準則），可能會判斷唔到原圖係乜；爾種同一幅點陣圖可以代表多過一幅原圖嘅現象叫 aliasing（混疊）。

喺某啲情況，例如如果幅點陣圖其實係熒幕上嘅字型，爾種現象可以係大問題；如果用例如中間色嘅技巧令人睇落去偏向覺得原圖只有一個可能，爾啲技巧叫 anti-aliasing（反混疊），但係因為聽落太似行話，好多時會用第個名叫，例如中文嘅 ｢圓滑字型｣。

相關技術
----

印刷品如果有相，就要用到一種叫做落網（screening）嘅工序，基本上係將張相變成一幅點陣圖。爾種工序即使以前未有電腦印刷都係咁做，但係方法係用光學技巧 ｢曬｣ 張相落一啲化學物質上面來產生網點。

睇埋
--

* 向量圖像

攷
-

1. 1 2  Rudolf F. Graf (1999). *Modern Dictionary of Electronics*. Oxford: Newnes. p. 569.
2. ↑  Goldberg, Adele and Robert Flegal. "ACM president's letter: Pixel Art". *Communications of the ACM*. Vol. 25. Issue 12. Dec. 1982.
3. ↑   Noll, A. Michael (March 1971). "Scanned-Display Computer Graphics". *Communications of the ACM*. 14 (3): 143–150.

| * 睇
* 傾
* 改
電腦圖像（CG） |
| --- |
| 數碼圖像同圖像檔案格式 · 實時 CG · 電腦圖像學 · CG 詞彙表 |
| 2D | Pixel（解像度） · 點陣圖 · 精靈圖 · 向量圖像 · 等軸測遊戲圖像 |  |
| 3D | 

|  |  |
| --- | --- |
| 模型 | 網格同線框模型 · 材質貼圖（UV） · 多邊形同細節層次 · 包圍體 · T-姿勢 · 布公仔物理 · 猶他茶壺 · 天盒 |
| 彩現 | 

|  |
| --- |
| 虛擬鏡頭（視體） · 光照圖 · 掃描線彩現 · 光線追蹤 · 明暗處理 · 圖像管道 · 遮擋剔除 |

 |

 |
| 色彩表示 | RGB 色彩模式 · HSV、HSL、HSB 色彩模式 |
| 幾何變換 | 縮放 · 移位 · 轉動 · 仿射轉換 · 3D 投影 |
| 電腦動畫 | 關鍵格 · FPS · 動作捕捉 · 全動態影像 · 粒子系統 · 骨骼動畫（逆運動學） |
| 應用 | 用家介面（圖像用家介面） · 資訊可視化 · 數據視覺化 · 電子遊戲圖像 · 虛擬實境同擴張實境 · 神經造影 |
| 製作架生 | 程式語言（VRML · OpenGL · Processing） · 繪圖軟件（Photoshop · Blender · Autodesk Maya · Cinema 4D） |
| 主要硬件 | 顯示咭 · GPU · 顯示器（熒光幕） · 3D 打印 · 彩現農場 |
| 相關領域 | 電腦科學 · 電腦程式編寫 · 電腦模擬 · 物理學（光學） · 幾何學（歐幾里得幾何 · 解析幾何） · 數碼藝術 · 圖像設計 |
| 拉雜相關 | 視像遊戲 · 3D 掃瞄 · 色彩理論 · 景深感知 · 視覺效果 · Compositing · 數碼繪畫 · 演算法藝術 · 混疊 · 2.5D · 彼思 |
| CG 類 |
**香港2021年移民潮**，係指由於逃犯條例修訂草案風波後，北京未經香港人同意，單方面強加推行《香港國安法》同埋大幅度修改香港選舉制度（包括削減立法會直選議席），加上香港警察以《香港國安法》名義拘捕唔少泛民主派陣營人士，甚至導致壹傳媒停運，結果引起嘅移民潮。

西方世界對支持泛民主派嘅香港人嘅支持
------------------

西方世界列強都關注香港嘅情況，認為香港嘅民主自由被嚴重侵蝕，推出咗一啲救生艇措施。

親中媒體對港人移民潮嘅報道同評論
----------------

內文：親中派對香港2021年移民潮嘅報道同評論
唔同媒體對港人移民潮都有所嘅報道評論，但有部份親中派嘅媒體，例如《星島日報》同《文匯報》就被指發放假新聞（放流料）或者誤導，或者建基於虛假資訊發表評論。

睇埋
--

* 被視為受到中華人民共和國政府影響嘅非本地媒體一覽
* 香港移民潮

參考
--

1. ↑  Welle (www.dw.com), Deutsche. 〈国安法一年：五港人一移民 各国推「救生艇」供落脚 | DW | 29.06.2021〉. *DW.COM* (中國中文). 喺2021-06-30搵到.
2. ↑  〈星島：英國一盒牛油要價近90港元「衝擊民生」 網民秒殺：香港要價240港元〉. 2022-07-08.`{{cite web}}`: CS1 maint: url-status (link)
**超級馬利奧樂園2：六個金幣**（日文：スーパーマリオランド2 6つの金貨；英文：Super Mario Land 2: 6 Golden Coins）係任天堂1992年10月21號喺Game Boy出嘅超級馬利奧樂園系列作品。華利奧亦喺呢隻遊戲首次出場。

玩
-

馬利奧嘅基本攻擊重係跳上去敵人上面踩死佢哋。每關要行到終點道門先至算過關，不過唔再限死要向右行，兼且除咗最頭1關以外每關可以玩完再玩。每關中間有一個鐘可以當Check point用，而掂到終點上面個鐘就可以玩小遊戲。

馬利奧攞到蘑菇會變大成「超級馬利奧」；攞到花會變成「Fire Mario」，可以掟火球殺敵；攞到紅蘿蔔會變成「Bunny Mario（バニーマリオ）」，可以喺半空慢慢飛落去；攞到星星可以令自己變成無敵一段時間；攞到心就可以獎一隻；攞到有3字嘅心就可以獎三隻。

成隻遊戲有最頭1關、之後6個地帶30關、同埋最後1關嘅城堡，加埋32關。每個地帶都有一個大佬，每打低一個大佬就可以攞到一個金幣，攞齊六個金幣就入到城堡；不過如果死晒，馬利奧就要由頭打過晒啲大佬去攞金幣。

故仔
--

超級馬利奧樂園2：六個金幣嘅故仔係超級馬利奧樂園嘅延續。上集宇宙怪物Tatanga奪取Sarasaland同埋捉Daisy公主證實係受華利奧指使，藉此引開馬利奧。而華利奧就乘機搶咗馬利奧座城堡，並將周圍Mario Land嘅住民洗腦，令佢哋當自己係阿頭。馬利奧要喺唔同地帶搵齊6個金幣，再入城堡搶番佢返嚟。
呢個男人算唔算一個「真正」嘅蘇格蘭人？要點樣先算係一個「真正」嘅蘇格蘭人？
**冇真正嘅蘇格蘭人**（英文：**No true Scotsman**），又叫**訴諸純潔**（粵讀：sou3 zyu1 seon4 git3；**appeal to purity**），係種非形式謬論，指啲人講咗一啲描述緊某樣事物嘅宣稱，跟手撞到個反例嗰陣時就即刻改變佢對嗰樣事物嘅定義，嚟到諗住維護佢個主張－而唔係諗吓佢個主張係咪有問題。

喺呢啲謬論入面，詏嗰個人多數都會話嗰啲反例唔係「純正」或者「真正」屬於嗰樣事物嘅，所以個謬論先有咗個名叫**訴諸純潔**。好似係以下呢場對話噉：

A 君：冇蘇格蘭人會加糖落去佢啲餬嗰度。（對**蘇格蘭人**呢樣事物嘅宣稱）
B 君：我阿叔安吉斯佢係蘇格蘭人喎，佢會加糖落佢啲餬嗰度。（有個反例）
A 君：係，但係冇真正嘅蘇格蘭人會做呢樣嘢。（話安吉斯呢個反例唔係真正嘅**蘇格蘭人**）
A 君嘅論證諗深一層就會知有問題：首先，「真正」係一隻好主觀嘅字詞，通常都冇乜嘢客觀嘅基準；而且就算俾佢真係有，A 君噉樣詏法表示佢第一句宣稱入面同第二句宣稱入面對**蘇格蘭人**呢隻字詞嘅定義唔同咗－前言不對後語，而且 A 君嘅第二句宣稱仲有循環推理之嫌。

例子
--

例 1

A 君：冇德國人會發動戰爭。（對**德國人**呢樣事物嘅宣稱）
B 君：希特拉係德國人喎，佢打仗殺咗好多人喎。（有個反例）
A 君：係，但係冇真正嘅德國人會做呢樣嘢。（話呢個反例唔係真正嘅**德國人**）
例 2

A 君：冇 C 教嘅教徒會為咗信仰殺人。（對 **C 教嘅教徒**呢樣事物嘅宣稱）
B 君：我尋日睇新聞又睇到單話有個 C 教徒當街斬人，話要殺嗮啲異教徒喎。（有個反例）
A 君：係，但係冇真正嘅 C 教徒會做呢樣嘢。（話呢個反例唔係真正嘅 **C 教嘅教徒**）

分析
--

睇埋：謬論同埋定義
訴諸純潔嘅結構：

A 君：X 冚唪唥都有 Y 呢樣特徵。（對 X 呢樣事物嘅宣稱）
B 君：Z 係 X 嘅成員喎，佢冇 Y 呢樣特徵。（有個反例）
A 君：係，但係冇真正嘅 X 會係噉。（話呢個反例唔係真正嘅 X）
喺呢場對話入面，A 君首先宣稱咗話「X 冚唪唥都有 Y 呢樣特徵」，當佢撞到個反例－有一個 X 冇 Y 呢樣特徵－嗰陣，佢唔係第一時間諗吓佢個主張係咪有問題，而係用「真正」呢個定義含糊不明嘅詞嚟話嗰個反例唔屬於 X。問題係，一嚟用呢個詏法嘅人好多時都講唔出乜嘢係「真正嘅 X」，而且 A 君第二句宣稱仲有循環推理之嫌－如果「真正嘅 X」定義係「冇 Y 呢樣特徵嘅 X」嘅話，就會出現以下嘅情況：

A 君：冇 C 教嘅教徒會為咗信仰殺人。
B 君：我尋日睇新聞又睇到單話有個 C 教徒當街斬人，話要殺嗮啲異教徒喎。
A 君：係，但係冇「真正」嘅 C 教徒會做呢樣嘢。
B 君：乜嘢係「真正嘅 C 教徒」？
A 君：「真正嘅 C 教徒」係唔會為咗信仰殺人嘅。
B 君：如果你噉定義「真正嘅 C 教徒」呢個詞嘅話，即係話你頭先嗰句宣稱「真正嘅 C 教徒唔會為咗信仰殺人」意思上等同「唔會為咗信仰殺人嘅 C 教徒唔會為咗信仰殺人」－係一個講咗等於冇講嘅循環推理。
A 君：...

典故
--

英文 **no true Scotsman** 呢句短語係由英格蘭哲學家安東尼·菲勞喺佢 1975 年出嘅一本書入面最先提出嘅：

|  |  |  |
| --- | --- | --- |
| 「 | 粵文翻譯：想像有個蘇格蘭人，佢個名叫**哈密殊·麥當勞**，佢坐低睇佢份《**格拉斯哥早報**》（一份蘇格蘭報紙），睇到有份報導話『白禮頓（英格蘭一個城鎮）嗰個鹹濕色魔又犯多一單嘢』。哈密殊覺得震驚，跟手宣稱『（我哋）蘇格蘭人先唔會做埋嗮啲噉嘅嘢』。第二日，佢又試坐低睇《格拉斯哥早報》，今次佢睇到份報導話鴨巴甸（蘇格蘭嘅重要港口城市）有個色魔犯咗單好暴力嘅嘢，白禮頓嗰個色魔同佢比簡直係一個紳士。呢個事實表示哈密殊尋日嘅意見係錯嘅，但係佢會唔會認衰？冇乜可能。今次佢會話『真正嘅蘇格蘭人唔會做埋嗮啲噉嘅嘢』。 | 」 |

以上呢場有關蘇格蘭人嘅對話係一個訴諸純潔嘅經典例子，令到訴諸純潔謬論從此有咗個花名－叫**冇真正嘅蘇格蘭人**。

睇埋
--

* 謬論
* 一字多意
* 循環推理
* 搬龍門

參考
--

以下係文中用咗嘅概念嘅英文名：

1. ↑  circular logic
2. ↑  Antony Flew
3. ↑  Hamish McDonald
4. ↑  Glasgow Morning Herald

以下係篇文引咗嘅學術文獻或者網頁：

1. ↑  No True Scotsman, *Internet Encyclopedia of Philosophy*.
2. ↑  Curtis, Gary N. "Redefinition". *Fallacy Files*.
3. 1 2 3  'No True Scotsman' Fallacy
4. 1 2  Flew, Antony (1975). *Thinking About Thinking: Do I Sincerely Want to Be Right*?, London: Collins Fontana, p. 47.
5. ↑  原版英文："Imagine Hamish McDonald, a Scotsman, sitting down with his Glasgow Morning Herald and seeing an article about how the "Brighton Sex Maniac Strikes Again". Hamish is shocked and declares that "No Scotsman would do such a thing." The next day he sits down to read his Glasgow Morning Herald again; and, this time, finds an article about an Aberdeen man whose brutal actions make the Brighton sex maniac seem almost gentlemanly. This fact shows that Hamish was wrong in his opinion, but is he going to admit this? Not likely. This time he says: "No true Scotsman would do such a thing."
6. ↑  "Obituary: Prof. Antony Flew 互聯網檔案館嘅歸檔，歸檔日期2018年10月21號，.", The Scotsman, 16 April 2010
**顧崇德**，台灣時代力量政治人物，2022年曾經代表時代力量參與高雄市第九選舉區議員選舉，選舉過程中曾多次抨擊政二代世襲政治現象，如同樣為高雄市第九選區國民黨籍的現任議員鄭安秝，顧崇德曾在選舉過程中，邀請鄭安秝公開討論青年創業政策。

參與選舉過程中，顧崇德提出九大面向的政策，分別為交通、青年創業、居住、長照、兒少、體育、海洋、城市行銷、議會透明

1.交通我來顧:(1)推動停車場月租方案並輔導畸零地設停車場。(2)推動道路健檢，針對道路破碎程度訂定鋪設辦法。(3)全面檢視鳳山道路設計，廢除非必要待轉區。(4)全面檢視鳳山道路標線，降低車禍比例。

2.青創我來顧:(1)推動大學實習制度改革，分割實習與工讀型態。(2)推動創業師徒制，讓培力計劃夯實創業所需。(3)爭取高雄政府標案，登記於高雄且成立時間未滿五年公司優先得標。

3.居住我來顧:(1)推動管委會評鑑計畫，監督怠惰消極管委會，並對大樓財政提出警示。(2)推動高雄空屋稅，針對非自用住宅且無出租房課徵累進稅率。

4.長照我來顧:(1)爭取 76 里全面設置社區長照站。(2)推動重返社會失能心理復健計劃，協助失能者回到職場。

5.兒少我來故:(1)爭取國小生每三個月一次職場體驗，充足學童的職業探索。(2)爭取鳳山區國中小設置 Codeting課程，訓練學童邏輯思維能力。

6.體育我來顧:(1)推動運動經紀人計劃，協助教練及具潛力選手對接海外資源。(2)爭取鳳山 24 小時運動中心及不斷電籃球場。(3)爭取鳳山區球場全面升級，室外水泥球場全面翻新 PU 材質。

7.海洋我來顧:(1)推動南星計畫區釣點全面開放及高雄漁網實名制執行。(2)爭取閒置漁港改造垂釣親子觀光區。

8.城市行銷我來顧:(1)協助觀光局運用 NFT 操作城市行銷，賦能觀光產業。(2)推動標案最低價標改最有利標，優化城市觀光量能。

9.議會透明我來顧:(1)建立崇德市政顧問團，廣納各方專業領域意見。(2)每會期製作報告書，問政成果透明化。
**時間離散度**（英文：**time discretization**）係一個可以攞嚟將訊號分類嘅屬性，將訊號分做

* **連續時間**（**continuous time**，**CT**）同
* **離散時間**（**discrete time**，**DT**）

兩大類。喺數學定義上，一個 CT 訊號嘅時間點係小數點後幾多個位都得，而一個 DT 訊號嘅時間點係離散嘅－量度一個 CT 訊號要無時無刻係噉一路觀察住，而量度一個 DT 訊號就係每隔若干單位時間觀察一次，例如有個每 1 秒觀察一次嘅 DT 訊號，如果將第一個量度嘅時間點設做 0，會量度到喺時間點 1 秒同 2 秒嘅訊號，但就唔會知道時間點 2.5 秒嘅訊號係乜。想像以下嘅圖，灰色線代表一個 CT 訊號，而紅色線表示一個 DT 訊號。個 DT 訊號淨係每隔一段時間先會做量度：

人可以探測到嘅訊號都係屬 DT 嘅：喺現實應用當中，冇感應器可以勁到得夠喺任何時間點一路觀察住個訊號，一個感應器頂櫳可以做到（例如）每 1 毫秒量度一次－呢個感應器俾嘅輸出就噉望落會似一個 CT 訊號，但查實只係一個「每次量度之間嘅時間差」極細嘅 DT 訊號。大自然會對人傳各種（至少理論上係）CT 嘅訊號，人造嘅感應器會由呢啲訊號嗰度抽樣，抽出一串串 DT 嘅訊號，用一串串「每次量度之間嘅時間差」極細嘅 DT 訊號嚟趨近（approximate）一個 CT 訊號。

用一個 DT 數碼訊號趨近一個 CT 模擬訊號嘅圖解；橙色線係 DT 數碼訊號，灰色線係 CT 模擬訊號。

攷
-

1. 1 2  Sarpturk, S. Z. Istefanopulos, Y. & Kaynak, O. (1987). On the stability of discrete-time sliding mode control systems. *IEEE Transactions on Automatic Control*, 32(10), 930-932.
2. ↑  Vinod Kumar Khanna, *Digital Signal Processing*: "A digital signal is a special form of discrete-time signal which is discrete in both time and amplitude, obtained by permitting each value (sample) of a discrete-time signal to acquire a finite set of values (quantization), assigning it a numerical symbol according to a code ... A digital signal is a sequence or list of numbers drawn from a finite set."
3. ↑  Discrete Time Processing of Continuous Time Signals 互聯網檔案館嘅歸檔，歸檔日期2019年10月19號，..
非洲化蜜蜂*Apis mellifera scutellata*個皇后（嘜唨）同埋佢週邊啲工人。
**羣乸**（英文：Gyne，德文：Gynomorphe）係啲社會性昆蟲，尤其係膜翅目嘅蟻、馬蜂同埋蜜蜂，仲有白蟻，嘅主要繁殖雌性種姓。羣乸種姓一般係指形態學上有分別嘅，即啲個體係註定要成皇后嘅，之同時啲雌性工人就通常就冇生育能力，唔成得皇后。有多皇后嘅羣落（colony）即係**多羣乸模式**嘅羣體，之衹有一個皇后嘅就係**單羣乸模式**。但係有好多物種並咪限死喺一種模式。

紅火蟻（英文：Solenopsis invicta）（Solenopsis invicta）就係一種同時有多羣乸同埋單羣乸模式嘅物種。至於推土切胸蟻（英文：Leptothorax acervorum）（Leptothorax acervorum）啲羣落就會跟住季節變換而喺單羣乸-多羣乸模式之間切換。小火蟻（英文：Wasmannia auropunctata）（Wasmannia auropunctata）呢，就可以產生一種特殊嘅卵母細胞，減數分裂嘅過程中佢哋入邊罕有基因重組發生。啲卵母細胞一係可以互相融合、轉成羣乸，一係可以同雄性配子合埋、轉成工人。有種馬蜂物種Apoica flavissima（英文：Apoica flavissima），佢哋啲皇后對於啲唔育得嘅工人嚟講，表現出好明顯嘅形態學分別。Ropalidia plebeiana（英文：Ropalidia plebeiana）啲羣乸成年之後並唔會留低喺個竇裏便，而係可能喺佢哋啲母竇（maternal nests）裏便度過冬日。

喺缺乏形態學種姓嘅物種中（即「工人」都可能係生育得嘅），「羣乸」一詞通常指啲成世都生殖得或者潛在生殖得嘅雌性，唔同於啲出身係工人身份、隨後先進入生殖狀態嘅其他個體（通常被稱為「替身皇后」或者「能產工蜂」）。喺無刺蜂（英文：stingless bee）嘅某啲物種入邊，譬如Plebeia remota（英文：Plebeia remota），就可以睇到邇種羣乸同工人都有生殖能力嘅現象。 喺大多數羣落週期論年計嘅物種當中，衹有羣乸可以滯育（英文：diapause）同過冬，而無論生育得定係唔生育得嘅工人都會死澌。 喺某啲群體入邊（譬如造紙胡蜂（英文：polistes）），羣乸喺築巢嗰陣會同其他羣乸佮埋，並且可能捱降級成次級嘅生殖角色，即出身為羣乸都並唔保證得個雌性就會轉得做皇后。

考
-

1. ↑  Jurgen Heinze (1994). "Colony structure and reproduction in the ant, *Leptothorax acervorum*" (PDF). *Behavioral Ecology*. **6** (4): 359–367. doi:10.1093/beheco/6.4.359.
2. ↑  Rey O, Loiseau A, Facon B, Foucaud J, Orivel J, Cornuet JM, Robert S, Dobigny G, Delabie JH, Mariano Cdos S, Estoup A (2011). "Meiotic recombination dramatically decreased in thelytokous queens of the little fire ant and their sexually produced workers". *Mol. Biol. Evol*. **28** (9): 2591–601. doi:10.1093/molbev/msr082. PMID 21459760.
3. ↑  Saito, Fuki (September 2005). "Colony cycle in the south-eastern coastal populations of Ropalidia plebeiana, the only Ropalidia wasp occurring in temperate Australia". *Entomological Science*. **8** (3): 263–275. doi:10.1111/j.1479-8298.2005.00125.x.
4. ↑  Benthem, F. D. J. van; Imperatriz-Fonseca, V. L.; Velthuis, H. H. W. (1995-03-01). "Biology of the stingless beePlebeia remota (Holmberg): observations and evolutionary implications". *Insectes Sociaux* (英文). **42** (1): 71–87. doi:10.1007/BF01245700. ISSN 0020-1812.
**口傳律法**（希伯來文： תּוֹרָה שֶׁבְּעַל־פֶּה‎ 或者 Tōrā šebbəʿal-pe；英文：Oral Law），又叫做「口頭托拉」或者「**口傳妥拉**」（英文：Oral Torah）係猶太教既一個概念、術語，同「**書面妥拉**」（希伯來文：תּוֹרָה שֶׁבִּכְתָב‎, Tōrā šebbīḵṯāv；英文：Written Torah）或者叫「書面律法」（英文：Written Law）相對。

正統猶太教認為呢啲律法係硬性規定既，係全面既猶太行為準則，佢涵蓋咗廣泛既儀式、崇拜習俗、神人關係、人際關係等，從飲食規定（希伯來文：כַּשְׁרוּת‎，英文：Kashrut）到安息日；從節日慶祝、婚姻關係，到農業實踐、民事索賠同埋損害賠償都包括在內。

沿革
--

《米示拿》（Mishnah）最初係由一群「拉比」（猶太教既精神領袖同埋宗教老師）喺公元前6世紀到公元1世紀之間，然後一群叫做「他拿念」（希伯來文：טנאйם，Tanna；英文：Tannaim，意思係「覆述」或者「老師」）既「拉比」喺公元1至3世紀之間寫既，對托拉（希伯來文：תּוֹרָה‎；英文：Torah）既評論同埋討論。

另外，喺公元3到6世紀，一班叫做阿莫拉姆（Amoraim）既拉比，對《密西拿》（希伯來文：משנה‎；英文：Mishnah 或Mishna；又譯做《米書拿》）既討論同埋評論，叫做《革馬拉》（英文：Gemara），《革馬拉》喺四、五世紀俾人編入咗《塔木德》。

透過聖經既解説同埋格言既啟發，同埋聖經未記載既，關於猶太教既狀況、思想、歷史、生活、人物既故事同埋各種軼事，叫做「阿加達」（希伯來文：אַגָּדָה‎，Aggāḏā 或者 הַגָּדָה‎，Haggāḏā；英文：Aggadah），佢係文獻既解釋。而《塔木德》百分之三十內容係來自 「阿加達」。

相關項目
----

* 托拉研究：　en:Torah study
* 啟示錄、啟示錄文學
* 《妥拉》
* 哈拉卡（希伯來文：הלכה‎，halakhah；英文：Halakha）：
	+ 《密西拿》（Mishnah，公元前6世紀到公元3世紀）
	+ 《革瑪拉》（Gemara）（3-6世紀）
	+ 塔木德
* 阿加德： en:aggadah
* 米德拉什

外部連結同埋文獻
--------

### 總體

* **文獻**
	+ J. Vansina (tr. Wright), "Oral Tradition" (London, 1965); id. "Oral Tradition as History" (Wisconsin, 1985)
	+ R. Finnegan, "Oral Poetry" (Cambridge, 1977)
	+ D.P. Henige "The Chronology of Oral Tradition" (Oxford, 1974); id. "Oral Historiography" (London, 1982)
	+ J. Goody & I. Watt, in J. Goody (ed.), "Literacy in Traditional Societies" (Cambridge, 1968), 27-68
	+ E. Tonkin, "Narrating our Pasts" (Cambridge, 1992).
	+ The survey essay by Finnegan in "History and Theory" 10 (1970), 195-201.

### 猶太教

* **文獻**
	+ 邁蒙尼德 introduction to the Mishnah Torah (English translation)
	+ 邁蒙尼德 introduction to the Commentary on the Mishnah" (Hebrew Fulltext)
	+ "The Encyclopaedia Judaica", Keter Publishing (available in print or in an updated CD-ROM version.)
	+ "The Talmud", Adin Steinsaltz
	+ "Introduction to The Talmud and Midrash" H.L. Strack and G. Stemberger, Fortress Press
	+ "The infinite chain : Torah, masorah, and man" Nathan T. Lopes Cardozo, Targum Press Distributed by Philipp Feldheim; 1989

* **外部連結**
	+ The Oral Tradition, 拉比，Aryeh Kaplan
	+ The Torah She’Baal Peh, Rabbi Herschel Schachter
	+ On the Matter of Masorah, Rabbi Herschel Schachter
	+ FAQs about The Oral Law
	+ The History and Transmission of the Jewish Traditions, Mordechai Housman
天下萬物都喺宇宙嘅入面
**宇宙**jyu5 zau6（英文：Universe）係所有存在嘅嘢，空間、時間、物質、能量、動量、物理定律同物理常數等等，都係歸宇宙。

宇宙呢個名源自「上下四方曰宇，古往今來為宙」。「宇」係空間嘅意思，「宙」係時間嘅意思。宇宙即係時空組成。

簡史
--

喺大概138億年前，當時嘅宇宙重細過針頭，密度超高，溫度高達100幾億度，之後發生咗大爆炸，高溫嘅物質冷卻落嚟，密度亦都開始降低。

大爆炸後2秒鐘，喺100億度高溫下，產生咗質子同中子。大概過咗幾分鐘，產生咗氫原子同氦原子。喺再之後1萬年，散落喺空間嘅物質開始局部嘅聚合。

大爆炸後4億年開始出現第一批恆星，而太陽系就喺大爆炸後大概90億年（大概46億年前）出現。

現時宇宙空間大概係由4.9%嘅普通物質，26.8%嘅暗物質同埋68.3%嘅暗能量組成。

睇埋
--

* 齊一論
* 宇宙恐怖

出面網頁
----


維基同享有多媒體嘅嘢：  
**宇宙**

| * 睇
* 傾
* 改
物理學各領域 |
| --- |
| 研究宇宙嘅基本定律嘅科學 |
| 基礎 | 
* 物理學哲學
* 理論
* 實驗
* 數理
* 運算
* 應用
* 物理量
* 能量
* 物質

 |  |
| 古典 | 

|  |  |
| --- | --- |
| 古典力學 | 
* 連續介質力學（固體力學 · 流體力學）
* 天體力學
* 分析力學

 |
| 電磁學 | 
* 古典電磁學
* 靜電學
* 靜磁學

 |
| 
* 熱力學
* 統計力學
* 光學（幾何光學 · 物理光學）
* 聲學

 |

 |
| 現代 | 

|  |  |
| --- | --- |
| 量子力學 | 
* 量子電動力學
* 量子場論
* 量子引力

 |
| 
* 相對論（狹義相對論 · 廣義相對論）
* AMO（原子物理學 · 分子物理學）

* 凝聚態物理學
* 粒子物理學
* 核子物理學
* 天體物理學
* 物理宇宙學

 |

 |
| 跨學科 | 
* 物理化學
* 地球物理學
* 材料科學
* 生物物理學
* 心理物理學
* 量子運算

 |
| 睇埋 | 
* 物理學史
* 物理學家
* 萬有理論
* 諾貝爾物理學獎
* 物理引擎
* 數學（應用）

 |
| Category **物理分類** ·  Commons page **共享資源** |
印度河文明地圖
印度河文明時期嘅石像
**印度河文明**時期，又叫**哈拉帕文明時期**，係指世界四大文明之一嘅古印度，約莫公元前3300年到前1300年嘅文明。

印度河流域文明
-------

印度河流域文明發生晏過兩河流域文明、尼羅河流域文明，但係早過商朝。考古專家喺印度河流域搵到摩亨佐達羅同埋哈拉帕兩個古代城市遺址，搵到好多石器、青銅器同農作物遺迹，同時出土好多印章，但係印章上面嘅文字到呢家都無人解讀到，甚至確定唔到渠究竟係文字定係圖象符號（印度河文字）。估計城市人口都喺4萬之上。

兩個城市嘅中心都有一個人工堆成嘅土墩，用來衞城。喺呢個土墩上面建有大穀倉，對於佢嘅居民來講，呢個就好似而家嘅中央銀行。城市建築以衛城為中心呈網格狀分佈，有市政建築、場集、作坊、儲存區、民居同埋神廟。每座民居都圍住個院，有幾個房、一間廁所同一口水井。喺摩亨佐達羅嘅衞城上造咗一個大浴池，有私人浴池、會所等。

文化
--

印度河流域嘅農民種大麥、小麥、棉花、瓜同椰棗。佢哋重養象同埋水牛喺田入面做嘢。呢道有好多手藝精湛嘅製陶人，佢哋用陶輪做陶器，呢個喺嗰時係一項嶄新技術。哈拉帕人用石器，重用青銅做刀、武器、碗同埋雕像。佢哋建立咗發達嘅廢物處理系統，包括有蓋板嘅排水系統同埋倒垃圾嘅斜槽。

留低印度河流域文明嘅居民主要係當地嘅白印度人。家下啲人重解讀唔到佢哋嘅文字。佢哋同蘇美爾城市嘅居民做生意，亦同印度以及中亞部落嘅人做生意，呢個地區同蘇美爾嘅文明好似。印度河文明持續咗800年，重未有人知佢點樣完，但係有幾種講法：河水泛濫、瘟疫、貿易、經濟或國內秩序崩潰等等，甚至有核武戰爭嘅講法。


維基同享有多媒體嘅嘢：  
**Indus Valley Civilization**

|  |  |
| --- | --- |
| 權威控制 | 
* LCCN: sh85065817
* NDL: 00564117
* NKC: ph586697

 |
**永井建子** （日文片假名：ながい けんし） *Nagai Kenshi* ，係日本帝國時期嘅軍人、作曲家。陸軍軍樂隊第六代隊長。

喺廣島縣佐伯郡石内村(今廣島縣佐伯區五日市町)。慶應元年9月8日出生（1865年10月27日) - 昭和15年（1940年3月13日） 他曾經嘅1895年參加過威海衞戰爭，曾創作《元寇》、《雪之進軍》、《步兵的本領》等出名嘅日本軍歌。

永井建子嘅明治42年（1909年）擔任日本一等陸軍首席。除咗軍歌之外，佢仲作咗好多歌劇、歌曲、校歌。

1865年，喺經營寺子屋出生，係永井日太郎嘅仔。

1878年，擔任陸軍軍樂隊初級軍樂師。

1880年，佢以優異成績畢業，分到陸軍樂隊。

1886年，同寺西良結婚。

1891年，擔任軍樂部副主任。

1894年，以第二軍司令部附屬軍樂隊隊員參加甲午戰爭。

1895年，參加威海衞作戰，佢根據軍事經驗作咗《雪之進軍》。

1901年， 任命為陸軍軍樂學校學生隊長

1903年，佢去咗法國留學，擔任音樂助理總監。1904年返到日本後，擔任陸軍戶山學校軍樂團音樂總監。

1905年，嘅日比谷公園音樂廳指揮咗第一場嘅音樂會。

1909年，擔任一等陸軍音樂首席。(喺軍樂隊少校職位設立之前，一等陸軍音樂首席一直係軍樂隊中嘅最高軍階。) 

1910年，為咗參加日英博覽會，率領部下35人去咗倫敦。世博會主席亞瑟王子向永井頒發咗優秀獎，同埋授予永井紀念銀指揮杖。12月永井回國。

1911年， 亞瑟王子在日英展上表彰佢在音樂方面嘅成就，贈送了一塊銀牌。

1915年，佢被調任預備役。之後，一直連任做廣帝國戲院西樂部主任等職務。

1923年，關東大地震後返咗廣島，定居嘅廣島市古田町古江（即係而家嘅西區古江）。

1940年去世，享年74歲。

榮譽
--

* 勲五等双光旭日章

主要作品
----

* 山櫻進行曲
* 第一軍凱旋之歌
* 元寇
* 道路係六百八十里
* 雪之進軍
* 小楠公
* 黑龙江嘅流血
* 步兵嘅本領
* 廣島市歌（第二代）
* 崇德高中校歌
* 拓殖大學校歌
* 早稻田商業學院校歌
* 大谷大學校歌
* 古田小學校歌

紀念
--

喺臼山八幡神社，刻有永井建子紀念碑同埋出生地紀念碑。

參考資料
----

1. 1 2  〈永井建子の足跡〉 (PDF). 《公益财团法人広島市文化財田》.`{{cite web}}`: CS1 maint: url-status (link)
2. ↑  〈拓殖大学厄援OB「紅会」〉.`{{cite web}}`: CS1 maint: url-status (link)
3. ↑  〈永井 建子〉.`{{cite web}}`: CS1 maint: url-status (link)
《**新白娘子傳奇**》（英文：New Legend of Madame White Snake）係臺灣景得傳播有限公司拍嘅古裝劇集，由趙雅芝、葉童、陳美琪主演，一共50集，1992年11月5號到1993年1月13號由台視主頻（中文：臺灣電視台）首播。

部劇改編自民間傳說《白蛇傳》，係喺大中華區最受好評嘅電視劇改編版本[未記出處或冇根據]。佢嘅粵語版曾經喺1993年由亞洲電視首播。尤其係佢嘅主題曲《千年等一回》喺1993年推出之後，曾經喺1990年代中葉成為街頭巷尾嘅流行曲同神曲。

劇情
--

套劇可分前後兩篇。前篇（1～30集）講嘅係修煉千年嘅白蛇——白素貞下凡報恩，其間識咗靑蛇——小靑。兩位搵到恩人許仙，白素貞同佢結為夫妻，兩人開咗間藥舖，一齊濟世救人。後嚟俾金山寺方丈——法海猛咁阻撓而收咗白蛇兼鎭壓咗喺雷峰塔下邊。而後篇（31～50集）講嘅係同許仙個仔——許仕林長大成人後同玉兔精——胡媚娘相戀。胡媚娘受蜈蚣精——金鈸法王控制住，企圖殺咗許仕林，胡媚娘唔想痛下殺手而俾金鈸法王打死咗。之後許仕林高中狀元，佢嘅孝心感動咗天地而救出佢阿媽——白素貞。

演員
--

* 趙雅芝 飾 白素貞、胡媚娘
* 葉童 飾 許仙、許仕林
* 陳美琪 飾 小靑（岑碧靑）
* 乾德門 飾 法海
* 江明（中文：江明 (演員)） 飾 李公甫
* 尹寶蓮（中文：尹寶蓮） 飾 許姣容

參考
--

出面網頁
----

* 《新白娘子傳奇》喺互聯網電影資料庫嘅資料（英文）
* 新白娘子傳奇嘅Facebook頁 （正體中文 - 台灣）
**澳洲國家男子足球代表隊**，花名**袋鼠隊**，係代表澳洲嘅足球隊，由澳洲足球總會打理，會出席國際足球賽事好似世界盃同亞洲盃。

澳洲國家男子足球代表隊早期係大洋洲足球協會屬下嘅代表隊，曾經攞過1980、1996、2000同2004年嘅大洋洲國家盃冠軍。後嚟考慮到，因為大洋洲喺FIFA世界盃（男子組）成日淨得半個出線名額，而喺2006年轉加入亞洲足球協會，重攞過2015年亞足協亞洲盃冠軍。

喺國際性賽事方面，佢哋成功打入1974年FIFA世界盃同埋2010年FIFA世界盃、2014年FIFA世界盃、2018年FIFA世界盃決賽週嘅小組賽階段，喺2006年FIFA世界盃、2022年FIFA世界盃決賽週更加係踢到16強，係歷嚟參加FIFA世界盃決賽周次數最多嘅大洋洲國家足球代表隊。

而家澳洲嘅波衫贊助商係Nike。

出面網頁
----

* 澳洲國家男子足球代表隊喺FIFA.com嘅球隊資料 （英文）

| * 睇
* 傾
* 改
亞洲足協屬會足球代表隊 |
| --- |
| 東南亞 | 澳洲 · 汶萊 · 柬埔寨 · 印尼 · 老撾 · 馬來西亞 · 緬甸 · 菲律賓 · 星加坡 · 泰國 · 東帝汶 · 越南 |
| 中南亞 | 阿富汗 · 孟加拉 · 不丹 · 印度 · 吉爾吉斯 · 馬爾代夫 · 尼泊爾 · 巴基斯坦 · 斯里蘭卡 · 塔吉克 · 土庫曼 · 烏茲別克 |
| 東亞 | 中國 · 中華台北 · 關島 · 香港 · 日本 · 朝鮮 · 韓國 · 澳門 · 蒙古 · 北馬里亞納群島† |
| 西亞 | 巴林 · 伊朗 · 伊拉克 · 約旦 · 科威特 · 黎巴嫩 · 阿曼 · 巴勒斯坦 · 卡塔爾 · 沙地阿拉伯 · 敘利亞 · 阿聯酋 · 也門 |
| † 臨時屬會 - 唔係國際足球協會成員 |



|  |  |
| --- | --- |
| Stub icon | 呢篇文係足球代表隊楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
| Stub icon | 呢篇澳洲文係楔位文。歡迎幫維基百科擴寫佢。睇 • 論 • 改 • 歷 |
2005 年影到、一座由河狸起嘅水壩
**關鍵物種**gwaan1 gin6 mat6 zung2（**keystone species**）係生態保育上一個概念。如果話一種物種係關鍵物種，意思係指呢種物種對周圍自然環境影響零舍大。

個案
--

例如廿一世紀初美國黃石國家公園（Yellowstone National Park）嘅狼就好出名。

狼不溜出嗮名去到邊都係頂級獵食者，會捕食好多食草動物（例如鹿）。响廿世紀嘅美國，好多人都覺得狼係有害嘅，理由係狼會傷害各種牲畜，所以美國就大舉鼓勵啲人獵狼殺狼，搞到黃石嗰頭啲狼嘅數量勁跌。

美國人嘅呢項舉動引起咗意想不到嘅後果：有好多有蹄類嘅動物（食草嘅）冇咗狼嚟獵殺佢哋，因而數量激增；呢啲動物跟住就開始入侵河狸嘅地頭，仲同河狸爭嘢食，搞到河狸數量跌咗；河狸喺生態系統入面扮演咗重要嘅角色－河狸會起水壩嚟製造水塘，再喺水塘中心起竇，靠水塘嘅圍繞嚟保護自己啲竇免受捕食者（狼同熊等）侵襲，而河狸起嘅呢啲水壩會幫手減慢啲河嘅水流；河狸數量跌，就表示河狸水壩數量會少咗，河埋水壩少咗就擾亂埋嗰區啲水同泥嘅流動，最後搞到區內嘅植物大規模噉死嗮。打後啲生態學家了解到呢樣嘢之後，就喺 2000 年代初郁手保育狼，搞咗成十幾年區內嘅植物先至變返正常嘅噉（睇下圖嘅變化），單嘢算係收到科。

由上述嘅例子睇得出，狼嘅存在會引起一連串嘅連鎖效應，對環境有龐大嘅影響。狼對佢哋周圍嘅生態系統有咁深遠嘅影響，所以就被指係一種關鍵物種。

睇埋
--

* 生態系統
* 頂級獵食者
* 複雜系統
* 蝴蝶效應

文獻
--

* Caro, T. (2010). *Conservation by proxy: indicator, umbrella, keystone, flagship, and other surrogate species*. Island Press.

攷
-

1. ↑  Wilmers, Christopher C.; Crabtree, Robert L.; Smith, Douglas W.; Murphy, Kerry M.; Getz, Wayne M. (November 2003). "Trophic facilitation by introduced top predators: grey wolf subsidies to scavengers in Yellowstone National Park". *Journal of Animal Ecology*. 72 (6): 909-916.
2. ↑  Ripple, William J.; Beschta, Robert L. (2004). "Wolves and the Ecology of Fear: Can Predation Risk Structure Ecosystems?". *BioScience*. Oxford University Press. 54 (8): 755.
**林尚義**（1934年12月14號—2009年4月23號），花名**阿叔**、**重炮手**、**倉魚**，係香港足球員、講波佬，幾受香港老中青球迷嘅愛戴。

阿叔屋企係小康之家，佢係么仔，有一個阿哥八個家姐。16歲加入咗香港甲組足球聯賽嘅足球隊，1948年開始效力傑志，1958年代表中華民國攞咗亞運足球金牌，1960年喺羅馬參加1960年夏季奧林匹克運動會，1972年效力流浪時攞咗聯賽同銀牌雙料冠軍。1982年攞埋國際足球協會世界教練文憑。

林尚義喺香港中文大學經濟系畢業之後，警察足球隊曾邀請佢加盟，但佢拒絕咗，重去咗教書。佢曾經喺文理書院 (香港)教體育、社會同國文。

掛靴之後，林尚義先後喺香港商業電台、亞洲電視同埋無綫電視做講波佬超過成廿年，堪稱香港足球評述界嘅宗師，佢嘅權威式球評風格實在係深入民心。

阿叔曾經喺1995年至2001年期間客串多部電影，好似《黑玫瑰義結金蘭》（1997年）、《賭聖3之無名小子》……等，其中以《古惑仔》電影系列中飾演風趣神父一角最深入民心。亦因為佢獨特嘅講嘢方式，有好多廣告商都搵佢做廣告嘅旁白，好似早排嘅可口可樂廣告：「10號仔一直帶個波衝入禁區……腳趾尾拉篩，入咗啦！入咗啦！」令到好多熱愛足球嘅人聽到都覺得好開心，好有感染力。

2005年初佢老婆劉蕙芳因為肝硬化引致內出血死咗，終年卌幾。佢大受打擊，試過想喺2005年8月中同無綫電視合約屆滿之後退休，畀無綫電視挽留，到2006年FIFA世界盃後先至宣佈退出電視同電影圈。

2009年4月23號林尚義響律敦治醫院病死，享年74歲。

參考
--

1. ↑  〈資深足球評述員林尚義逝世〉. 原著喺2009年4月26號歸檔. 喺2009年4月23號搵到.
學校正門，喺2015年1月23號影。由於廣州中學喺2017年8月25號正式掛牌，呢個校區亦降級成初中部。
**廣州市第47中學**係中國廣東廣州嘅初中三年全日制中學，1963年開辦，有6個校區，都喺天河區入面。

佢曾經喺1963年秋到2017年暑假前，係廣東省第一批國家級示範高中。

校服色
---

|  |
| --- |
| 廣州市第卌七中學嘅校服，喺2015年1月23號影。 |

呢間學校（匯景實驗學校）嘅主要校服顏色係　　　呢種。

之前係用過呢啲色：

* （1992年9月——2018年9月）

校區
--

呢間學校嘅6個校區分別喺：

* 總校區：五山路賢韻街5號（五山公寓嗰邊）
* 初中部：匯景北路40號
* 匯景實驗學校：匯景南路5～9號
* 龍口校區：龍口中路2號之47
* 天潤校區：天壽路20號
* 名雅苑學校：體育東路華文街10號

史
-

其實呢間學校喺1963年7月之前係間石牌小學嘅配套中學，但係到咗1963年7月，佢哋就將初中班入面嗰100幾位學生搬到廣州市種苗公司（而家已經拆咗）嘅獵德孵化場度搞教學任務。就係噉，廣州市教育局就將呢間學校改咗名嗌「廣州市第卌七中學」而新出咗一間學校出嚟。到咗1964年7月又搬到沙河嘅瘦狗嶺嗰度，由廣州市教育局重改咗名嗌「廣州市第五十一中學」。不過「廣州市第五十一中學」嘅名好景唔長，因為1965年嗰陣，校長俾政府捉咗去監倉，搞到51中就一直冇出現過喺廣州入面。甚至間學校重搬咗嚟五山地區嘅雞籠崗嗰度，學校名就變咗「廣州市第卌七中學」重一直用到而家。呢間學校喺1968年之前都一直未搞過高中嘅嘢，直到1968年先至開始搞。而學校之前係廣州市教育局嚟睺實，到咗1975年又畀返郊區教育局（1990年撤銷咗）嚟睺實。喺1985年9月甚至重畀咗天河區教育局嚟睺實，而時隔半年就俾天河區政府話咗係區嘅重點中學。不過間學校喺1995年4月定咗係廣東省一級學校。甚至喺2001年俾廣州市政府話咗係中國國家級示範高中。2002年，呢間學校重攞咗「廣州市綠色學校」嘅稱號返嚟。

2017年3月12號，由於廣州市教育部門確定廣州中學喺同年9月1號開辦，期間亦將呢間學校嘅高中部合併，屆時呢間學校嘅高中部亦成為歷史。同年8月25號，由於廣州中學正式掛牌成立，呢間學校亦降級成初中三年全日制學校。
韓國放送公社轉播站慶尚南道陜川郡響度
**韓國放送公社**（한국방송공사；**Korean Broadcasting System**；**KBS**）即係大韓民國最早嘅公營電視台同埋廣播電台，佢同文化廣播公司仲有SBS股份有限公司（SBS），並列為大韓民國三大無線電視台。廣播頻道響1927年就開播咗，電視頻道響1961年開播。佢出名嘅就係每晚新聞報導同埋啲電視劇集。營運係由獨立公立機構負責，收入嚟自政府同派放嘅電視機啦臣服務費。

地方放送局
-----

* KBS京仁放送中心（경인방송센터）
* **KBS春川放送總局**（춘천방송총국）
	+ KBS原州放送局（원주방송국）
	+ KBS江陵放送局（강릉방송국）
* **KBS大田放送總局**（대전방송총국）
* **KBS清州放送總局**（청주방송총국）
	+ KBS忠州放送局（충주방송국）
* **KBS釜山放送總局**（부산방송총국）
	+ KBS蔚山放送局（울산방송국）
* **KBS昌原放送總局**（창원방송총국）
	+ KBS晉州放送局（진주방송국）
* **KBS大邱放送總局**（대구방송총국）
	+ KBS安東放送局（안동방송국）
	+ KBS浦項放送局（포항방송국）
* **KBS光州放送總局**（광주방송총국）
	+ KBS木浦放送局（목포방송국）
	+ KBS順天放送局（순천방송국）
* **KBS全州放送總局**（전주방송총국）
* **KBS濟州放送總局**（제주방송총국）

粗體係KBS喺各道同廣域市所設嘅代表地方分局，自2015年9月起開播分局自製嘅電視節目。

KBS World
---------

KBS World係一間國際性嘅放送台，一直為海外韓國人提供KBS1&2台節目。於2003年7月1號開播，目前響以下地區可收睇到：北美、歐洲、澳洲、紐西蘭、日本、東南亞、香港。每日24小時都播，節目有新聞、體育、戲劇、綜藝節目同埋親子園地。

姊妹台
---

響全球各地同KBS有合作嘅機構有以下：

* 菲律賓：ABS-CBN廣播公司、GMA網路

睇埋
--

* 各國媒體一覽

出面網頁
----

* 韓國放送公社(KBS)官方網址（韓国語）
* 韓國放送公社(KBS)官方網址（英語）
* KBS世界新聞 （日語）
* KBS世界新聞 （漢語）
* KBS便攜式世界新聞服務 （DoCoMo、interest.TV）


維基同享有多媒體嘅嘢：  
**KBS**
液體檢測儀（右）
 **液體檢測儀**（粵拼：jik6 tai2 gim5 cak1 ji4）
，又嗌**液體安檢儀**jik6 tai2 on1 gim5 ji4或**液體探測儀**jik6 tai2 taam3 cak1 ji4，係種專門用嚟檢測啲人有冇帶咗易燃易爆或有害有毒或帶腐蝕性液體嘅檢測裝置。佢主要用嚟檢查人所帶啲行李入面，若果帶有樽裝或杯裝、罐裝啲液體，佢可以進一步繼續檢查啲液體係唔係存在威脅性。

由來
--

初期好多人流密集嘅公眾場合同機密場所好少對待乘客究竟帶咗啲乜液體，即使係1987年11月29號同1994年12月11號先後爆發嘅大韓航空858號班機失事同菲律賓航空434號爆炸案都冇提到液體安檢嘅行為（除咗1995年1月21～22號間嗰單俾臥底舉報有液體炸彈裝置而穿煲之外）。2001年，由於美國爆出震驚全球嘅911事件發現到係阿蓋達組織所為，重喺2006年8月9號爆出震驚全球嘅跨大西洋航班恐怖襲擊陰謀之後，令美國同加拿大、英國等發達國家開始接受更加嚴格嘅安檢措施，包括將液體安檢列入到巡查範圍。隨後好多國家都一窩蜂噉開始借鑒歐美嘅嚴格安檢措施行為。

期間一直都冇檢查液體嘅相關檢測儀器，直到2009年10月20號，總部喺德國北萊茵－西法倫科隆行政區嘅于利希研究中心（德文：Forschungszentrum Jülich）研發咗種可以喺短時間內查到入面裝嘅係乜液體嘅檢測儀重成功通過相關測試。隨後從2010年開始，逐漸喺各大人流密集嘅公眾場合同機密場所開始用呢套裝置。

原理
--

部份液體檢測儀成日出嗰兩隻符號。檢測液體時：  
出現左圖嘅類似符號係證明液體係安全，可以通過。  
出現右圖嘅類似符號係證明液體係危險，唔畀入閘。
液體檢測儀嘅主要原理有拉曼光譜、熒光淬滅技術、地面敏銳雷達技術、及介電常數呢四種技術檢測，但多數都圍繞X光斷層影相可以測到待測液體入面嘅導電物質嘅介電常數同傳導率，而得出液體係唔係易燃易爆或有害有毒或帶腐蝕性。佢同待測液體嘅所在容器嘥士、厚度，及檢測儀同容器之間嘅空氣間隙無關。

一般嚟講，若果測到嘅液體係安全嘅，檢測儀着綠燈兼冇聲響、顯示屏會顯示白底綠字或綠底白字嘅剔；若果測到嘅液體係危險嘅，檢測儀着紅燈兼有聲響、顯示屏會顯示白底紅字或紅底白字嘅交叉。

應用
--

液體檢測儀一般喺火車站、機場、地鐵、汽車客運站、港口、領事館、差館、消防局、法院、邊境站、軍隊、監獄、體育場館、戲院、大型會議場所，及部分圖書館、博物館、商場等人流密集或涉及機密嘅有關場所用到。

攷
-


維基同享有多媒體嘅嘢：  
**Liquid Detector**

1. ↑  "Romney activates National Guard for Logan Airport – Boston.com". 原著喺2008-07-24歸檔. 喺2009-04-12搵到.
2. ↑  "New Detector for Hazardous Liquids" (英文). JÜLICH. 2009-10-20.
3. ↑  液体检测仪原理[*失咗效嘅鏈*] 杭州杭诺科技

| * 睇
* 傾
* 改
安保 |
| --- |
| 檢測儀器 | 紅外綫探測器 | X光機 | 金屬探測器 | 安檢門 | 液體檢測儀 | 核素識別儀 | 爆炸物毒品探測儀 | 全身掃描儀 |
| 視音頻設備 | 監控 | 閉路電視 | 紅外綫探測器 | 偷聽器 |
| 人手 | 保安 | 安檢員 | 安全檢查 | 二次安檢 |
| 物品處理 | 危險物品儲存罐 |
**蘇台德地區** (英文讀音：[suːˈdeɪtənlænd]、德文音標： [zuˈdeːtn̩ˌlant]； 捷克文：Sudety) 係一個位於依家嘅捷克嘅歷史地區，以前主要由德意志人住。呢個地區嘅名嚟自附近嘅蘇台德山脈（英文：Sudetes）。

自從中世紀，呢個地區嘅人口一直都主要係德意志人，但係就屬於以捷克人爲主嘅波希米亞王國。直到一次大戰之後，呢個地區成爲咗新國家捷克斯洛伐克嘅一部分。

喺1938年，歐洲領袖簽咗慕尼黑協定，因爲呢個地區當時主要都係講德文，而英法都想綏靖希特拉嘅泛德主義，所以將呢個地區交入納粹德國嘅手中。喺二次大戰之後，捷克斯洛伐克恢復統治，而當地嘅德意志人被迫強制遷徙，所以依家嘅人口已經主要都係捷克人。

睇埋
--

* 泛德主義
* 波希米亞

攷
-

1. ↑  Panek, Jaroslav (2012). "Bohemia and the Empire: Acceptance and Rejection". *The Holy Roman Empire, 1495-1800: A European Perspective*. Brill. pp. 121–141. ISBN 978-90-04-20683-0.
2. ↑  "Occupation of the Sudetenland – The Holocaust Explained: Designed for schools" (英國英文). 1933-01-30. 喺2024-01-07搵到.
3. ↑  Taylor, Adam (2021-12-01). "The forgotten story of when the Germans were the refugees". *Washington Post* (美國英文). ISSN 0190-8286. 喺2024-01-07搵到.
**西漢南越王博物館**（粵拼：sai1 hon3 naam4 jyut6 wong4 bok3 mat6 gun2）
，簡稱**南博**（naam4 bok3），係中國廣東省廣州市越秀區嘅一間喺第二代南越王趙眜嘅陵寢上邊起嘅博物館，喺解放北路867號（以太廣場對面，中國大酒店南邊隔籬）。

成立
--

睇埋：象崗
喺1983年6月9號，由於象崗俾人刨走咗17米，本嚟建築工人想起間公寓嘅，結果喺挖緊地基嗰陣，就發現咗南越國第二代國王——趙眜嘅墳墓，重搞出咗好多文物出嚟。後嚟喺嗰年10月8號開咗個大會，話唔起公寓喇，而係準備起間博物館。到咗1983年12月9號就成立咗南越王墓博物館小組，間博物館喺1986年12月27號開始逳手起；一期工程喺1988年2月8號搞掂；而凈低嘅二期工程就一直到1993年2月8號先至全部搞掂嗮。

展覽區
---

南越王墓有3個展覽區，分別係南越王墓原址保護區、綜合樓同埋主體樓呢三個。不過參觀嘅順序係：綜合樓→主體樓→南越王墓原址保護區。

### 綜合樓

博物館嘅綜合樓喺入口最前面嗰度，門有成1300幾嚿整成嘅兩棟闊35米，高12米嘅紅砂岩石壁。佢有4396平方米咁大，一共有3層樓高。其中1樓係服務台、遊客中心、貴賓廳、錄影資料廳、紀念品銷售廳等。2樓嘅東邊係楊永德先生同佢嘅夫人——楊張瑞貞女士畀出嚟嘅藏枕專題啲嘢，凈低嘅展廳同埋3樓都係嚟搞臨時展覽，而且係求其搞下短期展覽。

而錄影資料廳重可以睇到點解佢哋可以挖到成個古墓嘅過程，重可以揀普通話、粵語、閩南話、英文、法文、德文、日文、西班牙文呢等8種語言，而呢啲片係唔使畀錢都可以睇得（包括埋綜合樓大廳入面出嘅導覽資料）。喺綜合樓入面重可以請導遊嚟講解，佢有普通話、粵語、英文、日文等語言嘅導遊；重可以租錄音導覽機都得。

### 主體樓

南越王墓原址保護區嘅出口出面係主體樓嘅廣場仔，嗰度有三棟仿巴黎盧浮宮嘅藍色細金字塔仔嘅玻璃光棚響度。而主體樓喺博物館嘅北邊，有4262平方米咁大，一共有兩層樓同五個展廳響度。

### 南越王墓原址保護區

成間博物館嘅佈局講嘅係南越王墓遺址。而古墓嗰度係用咗鋼架結構同藍色嘅鍍膜平板玻璃材料，攞咗漢武帝茂陵覆斗嚟搞出嘅防雨防曬保護棚罩。入面有周長為176米嘅方形連廊。入咗去保護棚就睇到墓葬嘅上面結構同夯土。中間重有條去墓入面嘅通道到陵墓前室，嗰度可以畀參觀者落去睇都得。

攞過嘅獎
----

* 國家優秀設計金獎
* 國家教委優秀設計一等獎
* 建設部優秀設計一等獎
* 中國建築學會建築創作優秀獎
* 國際建協（UIA）第20屆世界建築師大會當代中國建築藝術創作成就獎
* 20世紀世界建築精品（國際建協）
* 「羊城之光」廣州改革開放20年十大建築專案（1998年）

門飛信息
----

開放時間：

每日09:00—17:30（16:45—第二日08:58唔畀入場）
每年2月28號同8月31號閉館
門票：

散客：￥12
大學生：￥5
團客：￥10
軍人、武警、傷殘人士、中小學生、＞70歲嘅老坑：免費

附近嘅交通
-----

* 地鐵：
2號綫：越秀公園站（E出入口附近）
* 巴士：
解放北路站
越秀公園站（向南行200米）
流花路站
* 電車：
越秀公園站（向南行200米）

睇埋
--

* 南越國
* 南越王墓

出面網頁
----


維基同享有多媒體嘅嘢：  
**Museum of the Western Han Dynasty Mausoleum of the Nanyue King**

* 西汉南越王博物馆网站
* 西汉南越王博物馆基本陈列介绍 - 南方网
|  |  |  |
| --- | --- | --- |
| 

|  |  |
| --- | --- |
| 呢篇文屬於 **河流系列** |  |

 |
| 分布
* 世界河流
* 歐洲河流
* 亞洲河流
	+ 中國河流
	+ 臺灣河流
* 非洲河流
* 美洲河流（英文：List of rivers of the Americas）
* 大洋洲河流（英文：List of rivers of Oceania）
 |
| 種類
* 河
	+ 沖積河流
* 溪
* 泉
* 伏流
* 湖
* 塘
* 河口
 |
| 地形
* 三角洲
* 壺穴
* 沙洲
	+ 河曲沙洲（英文：Point bar）
* 決口扇（英文：Crevasse splay）
* 沖積平原
	+ 河漫灘
* 沖積扇
* 洪溢草原（英文：Flood-meadow）
* 河島
* 河谷
* 河跡湖
	+ 牛軛湖
* 河階
* 沼澤
* 淺灘
* 濕地
* 瀑布
 |
| 術語
* 支流
* 分水嶺
* 分流
* 合流（英文：Confluence）
* 侵蝕
* 侵蝕輪迴說
	+ 回春作用（英文：River rejuvenation）
	+ 嵌入河（英文：Entrenched river）
* 搬運
* 堆積
	+ 艾克納方程
	+ 沉積物
* 再合支流（英文：Anabranch）
* 水文模型
	+ 分布式
	+ 集總式
* 水系
	+ 水系密度（英文：Drainage density）
* 河流遷移（英文：Avulson (river)）
* 河床
	+ 河槽形態（英文：Channel pattern）
* 河岸
	+ 基蝕坡（英文：Cut bank）
	+ 滑走坡（英文：Slip-off slope）
* 流域
	+ 哈克定律
* 流量（英文：Discharge (hydrology)）
	+ 水歷線（英文：Hydrograph）
	+ 環境流量（英文：Environmental flow）
* 清水（英文：Clearwater river）
* 濱水帶
* 瀕危河川（英文：Endangered river）
* 藍色空間（英文：Bluespace）
* 曲流
	+ 貝爾定律（英文：Baer–Babinet law）
	+ 曲流切斷
	+ 曲流痕（英文：Meander scar）
* 辮狀河
* 黑水（英文：Blackwater river）
 |
| 人造建物
* 坎井
* 壩
* 堤
* 堰
* 埭
* 橋
* 溝渠
* 溢洪道
* 滯洪池
* 疏洪道（英文：Flood bypass）
* 運河
* 防洪渠（英文：Flood control channel）
* 隧道
* 魚道
 |
| 天然災害
* 土石流
* 洪水
* 凌汛
* 湖底噴發
 |
| 相關學科
* 土木工程學
* 地理學
* 地貌學
* 地質學
* 水文學
* 流體力學
* 環境工程學
* 生態學
 |
| * 睇
* 傾
* 改
 |

塘
**塘**（英文：**pond**），又叫**池塘**，係止水停留嘅地方，一般來講細過湖，大過池。

塘可以天然，亦可以係人工嘅。有啲塘有特別用途，好似魚塘係用來養魚；水塘係用儲水。

塘同溪嘅分別係，溪嘅水流好明顯，而塘嘅水流好細，通常由溫差或者風吹而來。

幾大幾細先叫做塘，係各有各講，無一個公認標準。

天然嘅塘，深啲嘅，有時會叫潭。

界定塘同湖嘅方法都幾有爭議，一般嚟講，塘係面積較細、水深較淺嘅水體，唔使用船隻而多採竹筏渡過；另一個定義係可以畀人澗住水行到過去，或者水淺得可以畀陽光照到塘底。

塘除咗徑流、泉水同少數間歇性溪流以外通常冇明顯嘅天然入水口，主要係依靠天然嘅降水、地下水滲出或以人工引水方法（比如引水道、水泵、伏流同鑽井導水）補充池內嘅水量。塘都冇真正意義上嘅地表出水口，水只可以以蒸發、滲入土壤、進入地陷或喺滿水時漫過塘畔同塘堤嘅形式離開塘。因此塘呢個封閉嘅內流生態系統都同湖唔同，幾乎冇成形嘅水體流動，囤積嘅淤泥同被沖刷進入嘅污染物通常好多，池水渾濁而且好多時候都係綠色或棕紅色嘅（因為死水裡會有好多藻類同水草生長）。但塘周圍都可以形成小型濕地同消落帶植被，為蛙類、水生昆蟲同一啲半水生動物（比如水鳥同水鼠）提供棲息地。一啲由河流或溪流改道而形成嘅塘（比如曲流切斷形成嘅牛軛池）如果水量夠多甚至可以形成能自我維持嘅淡水生態系統，並可能有殘餘嘅天然淡水魚群。

喺亞洲，塘常見於庭院入面；而喺歐洲，塘亦常見於城堡同修道院之中。塘中通常會放養一啲觀賞魚（比如錦鯉），用來提供消遣並控制水藻同蚊蟲滋生。有啲塘都會被利用來養殖有經濟價值嘅淡水食用魚、甲殻動物（淡水蝦、鰲蝦、淡水蟹）同龜類，呢類用作水產養殖嘅塘統稱魚塘。一啲魚塘則會放養受休閒捕魚群體喜愛嘅游釣魚來提供免費或付費釣魚嘅娛樂場所。

陂塘可以指天然嘅水池加上人工建設、作為灌溉用途嘅水利設施，都特指台灣桃園臺地上嘅人工灌溉塘。桃園臺地係個切割臺地，河谷深而水位低，位於高處嘅農田難以灌溉。臺地表面厚覆嘅紅色粘土層，唔適合農耕，但係適合儲水。從清朝開始，當地住民就由緩斜坡地挖集粘土，堆築喺坡下成岸，用以阻聚山泉雨水，而形成陂塘。台灣桃園市因陂塘眾多，有「千塘市」美名。

圖集
--

* 人造水塘人造水塘
* 蘇州園林嘅獅子林荷花塘蘇州園林嘅獅子林荷花塘
* 悉尼誼園嘅魚塘悉尼誼園嘅魚塘
* 養魚池養魚池

睇埋
--

* 潟湖

參考
--

1. ↑  〈萌典-陂塘〉. 原著喺2021-08-22歸檔. 喺2018-03-02搵到.
2. ↑  〈桃園市嘅埤塘〉. 原著喺2020-04-19歸檔. 喺2018-03-02搵到.

維基同享有多媒體嘅嘢：  
**Ponds**

|  |  |
| --- | --- |
| 權威控制 | 
* BNF: cb11961397c（資料）

 |
由主看台望賽道
The final corner and the pit lane entrance.
**珠海國際賽車場**係喺中國珠海經濟特區金鼎鎮，喺1996年起好，亦都係中國第一座符合國際汽車聯盟一級方程式標準嘅國際級賽車場。

珠海國際賽車場喺1996年第一次主辦國際賽——BPR環球GT錦標賽。1997年繼續主辦。

賽道佈局
----

賽道佈局
賽道長4.3公里，總共有14個彎位，其中8個係右彎，5個係左彎。最長嘅直線賽道長900米。

賽道嘅最快完成時間由Christophe Bouchut揸住Cirtek Motorsport嘅ston Martin DBR9喺2005年10月22號造嘅，時間為1分30.661秒，平均速度為170.74km/h。

國際性賽事
-----

1997年，珠海國際賽車場搞新有嘅FIA GT錦標賽。1999年第二次搞呢個錦標賽。

2004年FIA GT錦標賽兩架瑪莎拉蒂領先賽事。
2004年，賽道被全面翻新同埋再次做FIA GT錦標賽一個分站。10月頭喺上海搞嘅一級方程式比賽同埋11月中搞嘅澳門格蘭披治大賽。2005年10月23日，FIA GT錦標賽再次喺珠海賽車場舉行。

2007年3月21號，FIA GT錦標賽又再一次喺珠海賽車場搞。比賽冠軍由林寶堅尼攞，亦都係林寶堅尼第一次喺FIA GT錦標賽度贏。

2007年8月20號，A1GP宣佈珠海國際賽車場將會係2007/08 A1GP第五個分站比賽，喺12月16號搞。

2010年勒芒洲際大獎賽—珠海1000公里起步。
2010年11月7號，勒芒洲際大獎賽—珠海1000公里第一次喺中國珠海舉行，最後由標緻車隊奪得冠軍。

2011年4月1日，珠海國際賽車場管理層同勒芒組委會達成共識，2011勒芒洲際大獎賽嘅收官戰將會喺2011年11月13日再次"情定"珠海。

### 亞洲賽車節

亞洲賽車節（AFOS）自從1997年成立以嚟成日都喺珠海國際賽場舉行。喺2006年10月20至22號喺嗰度舉行嗰陣，根據記錄曾經有33,000人去嗰度睇比賽；Asian Formula Three Championship 每年都要喺珠海國際賽場搞，另外FIM Asia Road Racing Championship 每年12月都喺ZIC搞。

接駁交通
----

市內公共汽車：
國際賽車場站：**3**、**3A**、**10**、**10A**、**66**、**68**、**69**

的士
廣珠城際軌道交通
唐家灣站毗連珠海國際賽車場嘅西看台，行去就得。

參考
--

1. ↑  珠海1000公里 互聯網檔案館嘅歸檔，歸檔日期2011年5月14號，. www.lemans.org
2. ↑  2011勒芒洲际大奖赛收官战再次落户珠海 互聯網檔案館嘅歸檔，歸檔日期2011年5月14號，. 西方汽车俱乐部 4月1日

出面網頁
----


維基同享有多媒體嘅嘢：  
**Motor racing venues in China**

* 官方網站
* 國際汽車聯盟
* FIA GT Championship - official website
* Asian Festival of Speed - official website
* Trackpedia guide to driving Zhuhai
銀湖·天峰
**銀湖·天峰**（英文：**Lake Silver**，以前叫做**Lake W**）係由港鐵公司同信和置業合作發展嘅一項地產項目。喺香港沙田區馬鞍山烏溪沙站上面，佢後面係翠擁華庭，佢前面好遠嘅地方係恒基落禾沙項目同埋吐露港。成個項目有370,000平方呎，將喺2009年11月30號起好。銀湖·天峰分為商場同住宅，住宅起喺商場上面。

住宅
--

住宅項目由7座樓高38至到到46層嘅樓組成，用弧形排列，提供2,169個單位。據發展商講，項目係以大單位為主，2房單位由700平方呎起，重有相連、複式、連天台戶等等特色單位，成個屋苑有超過20款唔同嘅間隔類型。單位樓底高度有成10呎，每戶重起環保露臺，客廳就用落地玻璃。屋苑部份會所將喺港鐵烏溪沙站上面，由兩個駁橋仔連接。

相
-

* 起緊嘅銀湖·天峰（2008年3月）起緊嘅銀湖·天峰（2008年3月）
* 起緊嘅銀湖·天峰南面外牆（2008年8月）起緊嘅銀湖·天峰南面外牆（2008年8月）
* 由利安邨利華樓頂層影起緊嘅銀湖·天峰南面外牆（2009年5月）由利安邨利華樓頂層影起緊嘅銀湖·天峰南面外牆（2009年5月）

附近
--

* 八仙嶺
* 吐露港
* 赤門海峽

交通
--

### 巴士

* 九巴：40X、85M、86C、86K、86S、86X、87D、87K、87P、87S、89D、99、274P、N281
* 過海巴士：680、680A、680X、682、682P、N680
* 龍運巴士：A41P、N42

### 專線小巴

* 803 利安邨-顯徑邨顯田街
* 805S 錦英苑-旺角站
* 808 錦英苑-威爾斯親王醫院
* 807X 大學站－銀湖天峰（循環線）

### 鐵路

* 港鐵屯馬綫烏溪沙站B出口

參考
--

1. ↑  信和 Lake W 中文命名銀湖·天峰 互聯網檔案館嘅歸檔，歸檔日期2016年3月3號，.，明報，2008年4月8號

出面網頁
----


維基同享有多媒體嘅嘢：  
**Lake W**

* 銀湖·天峰官方網站
**居留權**（英文：Right of Abode）係一個人能夠喺一個國家無限期咁住同做嘢，而唔需要先由政府批准嘅權利。除咗特殊情況之外，一個有居留權嘅人，一般都唔應該受個國家嘅政府驅逐出境。

喺大部分國家，居留權一般只係得佢哋嘅公民先至有。同時，喺唔少國家嘅國籍法，某啲國家之間有特別關係，俾佢哋嘅公民可以喺互相嘅國家，能夠喺唔需要歸化，都能夠攞到事實上等同居留權嘅權利。但係，呢啲權利始終都比較容易俾政府撤銷，所以嚴格嚟講並唔係居留權，而有時會叫居民權（英文：Right of Residence）嚟分辨呢兩種權利。

有呢啲特別關係嘅國家有例如：

* 永久居民
	+ 澳洲人喺新西蘭
	+ 英國同愛爾蘭
	+ 北歐理事會國家
* 長期嘅暫時性居民
	+ 新西蘭人喺澳洲
	+ 歐洲經濟區國家
	+ 美國同埋馬紹爾群島、密克羅尼西亞聯邦、或者帛琉

睇埋
--

* 遷徙自由
* 國籍法
* 回歸權

出面網頁
----

* UK Home Office guide to right of abode
* Right of Union citizens and their family members to move and reside freely within the territory of the Member States
*

攷
-

1. ↑  "Right to reside". *GOV.UK* (英文). 喺2024-01-08搵到.
2. ↑  "What's the difference between Right of abode and right to reside?". *www.rightsnet.org.uk*. 喺2024-01-08搵到.`{{cite web}}`: CS1 maint: url-status (link)